Anul  XXII. 


Maiu  1932 


Nr.  5. 


REVISTA  TEOLOGICA 

=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  260  Lei.  Pe  o  jumătate  de  an  130  Lei. 
— =  Pentru  studenţi  pe  un  an:  200  Lei.  ; —  = 


ÎNVIEREA  MORŢLOR  ÎN 
VECHIUL  TESTAMENT. 

Ideia  despre  învierea  morţilor  nu  este  străină 
Vechiului  Testament.  In  cărţile  mai  vechi  se  dau 
indicaţii  mai  puţin  precise  privitoare  la  învierea  tru¬ 
purilor,  fiindcă  doctrina  aceasta  apare  de  regulă 
unită  cu  împărăţia  eshatologică  a  lui  Mesia,  iar  des¬ 
făşurarea  acestei  învăţături  sa  făcut  în  mod  pro¬ 
gresiv.  Concepţia  despre  înviere  se  exemplifică 
în  toată  plenitudinea  abia  prin  miracolul  cel  mare 
al  Mântuitorului. 

întâia  indicaţie  a  Vechiului  Testament  despre 
o  viaţă  cerească  o  aflăm  în  cuvintele:  „Enoh,  dupăce 
umblase  cu  Dumnezeu,  nu  se  mai  văzu,  că  Dum¬ 
nezeu  îl  luă  pre  el“.  „A  umbla  cu  Dumnezeu"  este 
un  ebraism  şi  însemnează  a  trăi  în  conformitate  cu 
prescriptele  legii  divine,  a  fi  pios,  sfânt.  „Nu  sa 
aflat..."  adică  a  dispărut,  a  fost  luat.  Motivul  ace¬ 
stei  dispariţii  îl  arată  cuvintele:  „l-a  mutat  Dum¬ 
nezeu".  Răsplata  vieţii  sale  sfinte  a  fost  strămutarea 
lui  de  viu  în  comunitatea  intimă  cu  Dumnezeu. 

Acest  text  a  fost  punctul  de  plecare  pentruca 
tradiţia  iudaică  să  vorbească  multe  despre  Enoh. 
Ea  îi  atribue  lui  Enoh  cele  mai  tainice  cunoştinţe. 
El  pătrunde  toate  tainele  cerului  şi  pământului  şi 

vede  până  în  cel  mai  îndepărtat  trecut  şi  viitor. 
Este  părintele  misterelor,  întocmai  cum  David  este 
liturg  şi  psalmist.  Textul  nostru  l-a  avut  în  vedere 
Apostolul  Iuda  [15]  şi  cartea  apocrifă  a  lui  Enoh. 
E  primul  loc  în  care  tradiţia  vede  indicată  existenţa 
unei  vieţi  cereşti. 

Un  al  doilea  text  de  caracterul  acestuia  este 
II  Regi  II,  11,  unde  se  descrie  înălţarea  la  cer  a 
profetului  Ilie  prin  următoarele  cuvinte:  „Şi  a  fost 
când  mergeau  ei  şi  vorbiau,  iată  un  car  de  foc  şi 
cai  de  foc  au  despărţit  pe  amândoi,  şi  s’a  înălţat 
Ilie  în  vifor  mare  ca  spre  cer“.  —  Ilie  era  împreună 
cu  Eliseu,  urmaşul  său  în  profeţie,  când  se  întâmplă 
evenimentul  descris.  Focul  este  o  apariţie  potrivită 
cu  caracterul  aprins,  înfocat  al  profetului.  Unii  văd 
aici  o  arătare  a  Duhului  sfânt. 

Ilie  na  cunoscut  misterul  morţii,  ci  a  trecut  de 
viu  în  viaţa  de  dincolo.  Acest  loc  este  o  nouă  do¬ 
vadă  despre  existenţa  unei  vieţi  transcendentale. 
De  aici  se  poate  deduce  cel  puţin,  că  drepţii  pot 
avea  parte  de-o  viaţă  şi  dincolo  de  lumea  aceasta. 
Evenimentul  a  servit  de  motiv  lui  Maleahi,  după 
care  prorocul  Ilie  este  aşteptat  pentru  a  coborî  pe 
pământ,  ca  înaintemergător  la  a  doua  venire  a  Mân¬ 
tuitorului. 

In  psalmul  XVI,  10  profetul  are  o  viziune  în 
care  doctrina  despre  învierea  morţilor  este  formu¬ 
lată  în  mod  destul  de  precis.  Sunt  cuvintele:  „nu 
vei  lăsa  sufletul  meu  în  Şeol,  nu  vei  da  pre  cel 
cuvios  al  tău  să  vadă  putreziciune".  Pentru  cuvântul 
„şeol“  unele  ediţii  au  iad,  altele  infern  sau  tartar. 
După  psalmi,  „şeol“  este  un  fel  de  mormânt  sub¬ 
teran,  e  adâncul  nopţii,  al  liniştii,  al  uitării.  Aici  vin 
rând  pe  rând  defuncţii  pentru  a-şi  ocupa  locul.  Este 
un  loc  de  întâlnire  al  morţilor,  de  aceea  mai  potri¬ 
vi  iă  este  traducerea  lui  „şeol“  cu  „împărăţia  morţii", 
sub  care  se  înţelege,  în  Vechiul  Testament,  locul 
unde  se  strâng  sufletele  drepţilor  şi  aşteaptă  sosirea 
Mântuitorului  lor.  Versul  acesta  este  pus  în  gura 
lui  Mesia,  care  roagă  pe  tatăl  ceresc  să  nu-i  lase 

trupul  alături  de  cele  menite  putrezirii.  Mesia,  ca 
orice  om,  va  fi  predat  morţii,  însă  trupul  său  va 
trece  fără  a  rămânea  în  împărăţia  morţii.  Psalmul 
indică  deci,  pe  lângă  moarte,  o  altă  posibilitate: 
viaţa. 

Un  loc  lămurit  despre  înviere  ne  oferă  lob 
XIX,  25:  „Ştiu  că  Izbăvitorul  meu  este  viu,  şi  că 
voi  învia  din  pământ  în  ziua  de  apoi,  că  voi  fi  iarăşi 
îmbrăcat  în  pielea  mea“.  Din  punct  de  vedere  dog¬ 
matic  acesta  este  un  loc  important  Vulgata  tra¬ 
duce:  „Eu  ştiu  că  Mântuitorul  meu  este  viu  şi  că  în 
ziua  de  apoi  mă  voi  scula  din  pământ,  şi  din  nou 
voi  îmbrăca  pielea  mea,  şi  voi  vedea  pe  Dumnezeu 
în  carnea  mea“.  Luther  urmează  aproape  întru  toate 
această  traducere.  El  nu  schimbă  decât:  „el  mă  va 
învia".  Din  aceste  traduceri,  cari  reprezintă  tradiţia 
bisericii  romane-apusene  şi  protestante,  rezultă  că 
e  vorba  despre  Hristos  şi  învierea  trupurilor.  In 
LXX  textul  este  ceva  mai  îndepărtat  de  acest  în¬ 
ţeles.  Izbăvitorul  de  aici  este  Dumnezeu.  Despre 
acesta  lob  este  convins  în  credinţa  sa,  că  răsplă¬ 
teşte  cu  viaţă  pe  cei  buni.  „Ziua  de  apoi"  este  sfâr¬ 
şitul  lumii,  judecata  la  a  doua  venire  a  Mântuitorului. 

Isaia  XXVI,  19,  adresându-se  către  defuncţii 
poporului  său,  anticipează  şi  el  învierea  trupurilor 
şi  nemurirea  sufletelor.  Pământul  va  restitui  ca¬ 
davrele  pe  cari  le-a  ascuns  în  sânul  său.  Cei  răpo¬ 
saţi  se  vor  ridica  şi  vor  trăi  din  nou,  pentru  a  se 
bucura  de  binefacerile  împărăţiei  lui  Mesia.  Ei  nu 
vor  mai  muri,  căci  Dumnezeu  nimiceşte  pentru  tot¬ 
deauna  efectele  morţii. 

Morţii  de  aici  sunt  acei  cari  în  viaţa  lor  au 
servit  cu  credinţă  lui  Dumnezeu.  Ei  vor  învia  de¬ 
şteptaţi  de  suflid  divin  întocmai  cum  plantele  se  în¬ 
viorează  de  rouă  care  urmează  căldurii  de  peste  zi. 

O  indicaţie  însemnată  trebue  să  spună  că  este 
şi  viziunea  eshatologică  a  profetului  Ezechiel.  Pro- 
rocul  contemplează  cum  într’un  viitor  îndepărtat  „au 
început  să  se  lipească  os  de  osul  său  şi  iată  erau 

vine  pe  ele  şi  carnea  a  crescut  şi  pielea  le-a  aco- 
perit“  [XXXVII,  7— 10J. 

Mult  mai  complecte  sunt  însă  în  această  pri¬ 
vinţă  revelaţiile  lui  Daniii  Mă  gândesc  la  cap. 
XII,  unde  aflăm  o  serie  întreagă  de  profeţii  cu  ca¬ 
racter  eshatologic.  Dupăce  Daniii  descrie  lupta 
împărăţiei  lui  Dumnezeu  cu  puterile  lui  Antichrist, 
anticipează  în  mod  solemn  mântuirea  acelor  cre¬ 
dincioşi  cari  sunt  notaţi  în  cartea  vieţii.  Mântuirea 
va  avea  loc  în  veacul  viitor.  Acesta  este  descris 
în  mod  apocaliptic  încât  pe  alocurea  este  greu  de 
înţeles.  Veacul  viitor  va  fi  precedat  de  evenimentul 
învierii  morţilor.  învierea  va  fi  generală.  După  în¬ 
viere  urmează  starea  de  fericire  sau  condamnare. 
Fiii  lui  Dumnezeu  vor  merge  în  viaţă  vecinică,  iar 
nelegiuiţii  în  cel  mai  îndepărtat  adânc  al  întunericului. 

Faţă  de  ideile  eshatologice  ale  celorlalte  cărţi 
biblice,  apocalipsa  lui  Daniii  prezintă  un  progres 
însemnat.  Daniii  face  deosebire  între  buni  şi  rai. 
Din  mormânturi  se  vor  ridica  toţi,  însă  soarta  ulte¬ 
rioară  a  lor  va  fi  diferită. 

Aceeaş  învăţătură  o  confirmă  literatura  biblică 
de  mai  târziu.  Evlavioşii  fraţi  Macabei  se  mângăe 
în  mijlocul  suferinţelor  prin  cuvintele:  „Regele  lu- 
minei  ne  va  învia  la  învierea  vieţii  eterne,  pre  noi 
cari  murim  pentru  legile  lui“  [II  Mac.  VII,  9J;  iar 
Iuda  Macabeul  face  o  colectă  bogată  pentru  a  înălţa 
rugăciuni  pentru  păcatele  eroilor  naţionali,  cari  au 
fost  cu  gândul  „la  înviere"  [XII,  14]. 

Aceasta  este  în  linii  generale  învăţătura  Ve¬ 
chiului  Testament  despre  înviere.  Ea  se  prezintă 
destul  de  lămurită;  pare-că  nici  Mântuitorul  n’a  adus 
învăţătură  nouă,  ci  a  exemplificat  doar  prin  miracolul 
cel  mare  al  învierii  această  dogmă  a  credinţei. 

Prof.  NICOLAE  NEAGA. 


CATOLICISMUL  ŞI  CULTURA 
MODERNĂ. 

[Urmare]. 

în  Franţa. 

In  sensul  acesta  începu  nunţiul  Cerretti  îndată 
după  stabilirea  sa  la  Paris  negocierile  cu  Marraud, 
ministrul  de  interne.  După  câtva  timp  se  comunică 
Papei  un  proiect  precis  în  cadrul  legii  existente. 
Papa  îl  făcu  cunoscut  episcopilor  francezi,  cerându-Je 
să-şi  formuleze  obiecţiunile.  Pe  baza  acestui  material, 
Congregaţiunea  afacerilor  bisericeşti  extraordinare 
ţinu  şedinţă  în  28  Iulie  1922  spre  a  discuta  proiectul. 
Nu  prezentă  însă  Papei  nici  o  propunere,  aşteptând 
noui  informaţiuni  cu  privire  la  limitele  şi  condiţiunile 
în  cari  Asociaţiile  diecezane,  de  cari  era  vorba  în 
proiect,  pot  câştiga  şi  poseda  bunuri  mobiliare  şi 
imobiliare.1  Pe  baza  acestui  referat  şi  pe  baza  infor- 
maţiunilor  cari  trebuiau  să  mai  sosească,  Papa  îşi 
rezervă  sie-şi  personal  studiul  chestiunii  şi  hotă¬ 
rârea.2 

Proiectul  acesta  al  cărui  autor,  în  linii  largi,  e 
Chapon,  episcopul  de  Nisa,  nu  mai  prevede  o  aso¬ 
ciaţie  pentru  fiecare  parohie,  ci  una  pentru  fiecare 
dieceză,  determinând  cu  grije  recrutarea  membrilor 
şi  raportul  lor  cu  episcopul.  Această  asociaţie  are 
să  devină,  prin  devoluţiune,  proprietara  tuturor  bu- 

‘  de  La  Briere  op.  c.  3(9.  v.  Lama  591.  Discuţii  asupra  chestiunii 
s'au  purtat  încă  din  1920.  între  Vatican  şi  Doulcet,  trimisul  Franţei  pentru 
pregătirea  reluării  legăturilor.  Dar  ele  au  fost  fără  rezultat,  deoarece 
■cardinalii  francezi,  întruniţi  la  Roma,  cereau  Papei  în  Maiu  1920  să  nu  re¬ 
cunoască  cu  nici  un  chip  legea  din  1905.  Nicolas  Fontaine  op.  c.  45. 

*  Nicolos  Fontaine.  Saint-Siege,  „Action  franţaise"  et  „Catholiques 
untegraux"  Paris  .1928,  p.  47. 

nurilor  bisericeşti  şi  parohiale  din  dieceză.  Dreptul 
canonic  nu  permite  această  absorbire  a  persoanei 
juridice  a  parohiei,  dar  Papa  ar  avea  drept  să  mo¬ 
difice  dispoziţiile  dreptului  canonic,  ţinând  seama  de 
împrejurări.  Aceste  asociaţii  ar  face  aproape  ireală 
intruziunea  democraţiei  în  guvernământul  Bisericii. 
In  loc  de  a  pune  în  faţa  parohului  fiecărei  parohii 
colectivitatea  parohienilor,  dispunând  ea  de  afacerile 
locale  religioase,  se  pune  în  faţa  episcopului  un  fel 
de  consiliu  de  administraţie,  compus  din  principalii 
demnitari  bisericeşti  şi  din  conducătorii  societăţilor 
religioase,  cu  însărcinarea  să  gireze,  într’un  mod 
mai  mult  anonim  şi  impersonal,  interesele  finan¬ 
ciare,  bunurile  mobiliare  şi  imobiliare  ale  întregei 
eparhii.  Legea  din  1905  nu  prevede  cadrul  aso¬ 
ciaţiei  de  cult,  parohial  sau  diecezan  sau  interdie- 
cezan,  chiar  dacă  în  intenţia  legiuitorului  a  fost  cadrul 
parohial.  E  drept  că  şi  în  asociaţiile  diecezane  pu¬ 
terea  supremă  o  are  adunarea  generală,  dar  cum 
preşedintele  de  drept  e  episcopul  şi  cum  aprobarea 
lui  e  necesară  pentru  orice  hotărâre,  suveranitatea 
adunării  generale  devine  o  simplă  formalitate  sta¬ 
tutară,  fără  cuprins  real.1 

Un  inconvenient  stă  în  faptul  că  legea  din  1905 
nu  permite  asociaţiilor  de  cult,  aşadar  nici  celor 
diecezane,  să  primească  legate  şi  donaţiuni,  ci  numai 
cotizaţii  şi  chete  pentru  crearea  unui  fond  de  rezervă 
a  cărui  limită  maximă  o  determină  statul.  Dacă  sar 
fi  format  asociaţiile  de  cult  imediat  după  1905  ar  fi 
primit  marile  bogăţii  ale  parohiilor  şi  diecezelor, 
cari  au  fost  trecute  pe  seama  instituţiilor  laice.  Acum 
însă,  chiar  cu  constituirea  asociaţilor  diecezane.  Bise¬ 
rica  e  sortită  să  rămână  mereu  săracă.2 

Proiectul  acesta  cu  alte  câteva  modificări —  cum 
e  aceea  că  asociaţiile  diecezane  se  vor  ocupa  numai 
de  buget  şi  de  gestiune,  neputându-se  amesteca  în 
organizarea  serviciului  divin  şi  în  administrarea  spi¬ 
rituală  a  eparhiei,  apoi  aceea  că  adunarea  generală. 

1  de  La  Briere  op.  c  324 — 26. 

!  de  La  Briere  op.  c.  327—330. 

nu  va  putea  lua  nici  o  hotărâre  despre  care  epis¬ 
copul  va  informa  că  e  contrară  constituţiei  Bisericii, 
şi  dacă  totuşi  o  va  face,  episcopul  dându-şi  demisia, 
prin  aceasta  atrage  dizolvarea  asociaţiei,  constitu- 
indu-se  prin  grija  episcopului  alta,  —  a  fost  prezentat 
de  Vatican  guvernului,  care  a  cerut  avizul  juris- 
prudenţilor,  dacă  nu  există  vre-o  contradicţie  între 
asociaţiile  acestea  şi  legea  din  1905.  Avizul  acesta, 
dat  în  Aprilie  1923,  fiind  favorabil,  guvernul  francez, 
prezidat  de  Poincare,  s’a  declarat  cu  consimţământul 
Camerei,  de  acord  cu  proiectul  prezentat  de  Vatican,1 
iar  Papa  prin  circulara  „Maximam  gravissimamque" 
adresată  episcopatului  francez  în  18  Ianuarie  1924, 
constatând  că  garanţiile  cerute  de  Pius  X  pentru 
salvarea  caracterului  ierarhic  al  Bisericii  în  respec¬ 
tivele  asociaţii  sunt  acum  date,  îndeamnă  la  consti¬ 
tuirea  asociaţiilor  diecezane.2  Ele  însă  are  să  fie 
considerate  numai  „ca  o  etapă  dela  care  se  poate 
înainta  spre  o  recâştigare  în  mod  paşnic  şi  legal  a 
deplinei  libertăţi1'.3 

Rămânea  ca  guvernul  şi  parlamentul  francez 
să  fixeze  modalităţile  în  cari  asociaţiile  acestea  pu¬ 
teau  primi  bunurile  bisericeşti  neacordate  încă  de 
stat  altor  instituţii,  deoarece  după  legea  din  1905 
aceste  bunuri  puteau  trece  la  asociaţiile  de  cult 
numai  în  decurs  de  un  an  [până  la  9  Dec.  1906]. 

Intre  timp  sosiră  însă  alegerile  din  Maiu,  cari 
răsturnară  Blocul  naţional  şi  aduseră  la  putere  car¬ 
telul  fracţiunilor  de  stânga,  cu  un  cabinet  prezidat 
de  Herriot.  încă  în  cuvântarea  program,  acesta 
anunţă  suprimarea  legaţiunii  dela  Vatican  şi  apli¬ 
carea  strictă  a  legilor  laice  privitoare  la  expulzarea 
congregaţiunilor  neautorizate.4  îndârjirea  radical- 

1  de  La  Briere  op.  c.  340 — 350. 

*  de  La  Briere  op.  c.  374 — 376.  v.  Lama  592—3. 

3  v.  Lama  op.  c.  592. 

*  v.  Lama  op.  c.  594.  Legile  acelea  fiind  suspendate  provizor  la 
începutul  răsboiului.  toate  congregaţiunile  se  întorseseră  în  Franţa.  Rene 
Gillouin,  La  poiitique  religieuse  de  la  France,  în  L’Europe  Nouvelle  Nr. 
561  din  10  Nov.  1928  p.  1542—1547. 

socialiştilor  era  aprinsă  şi  de  amestecul  continuu  al 
ierarhiei  şi  clerului  catolic  în  politică,  amestec  care 
mergea  până  acolo,  că  în  ciuda  îndemnurilor  noului 
papă  de  a  se  „ralia “  regimului  republican  şi  legilor 
ei,  îndemnuri  date  înainte  de  Leo  XIII  şi  abandonate 
de  Pius  X,  aproape  întreaga  ierarhie  sabota  alăturea 
■de  Action  frangaise  republica  şi  legile  ei.  Adunarea 
cardinalilor  şi  arhiepiscopilor  francezi  din  6  Febr., 
1924,  emise  d.  e.  o  circulară  în' care  îndemna  făţiş  pe 
credincioşi  să  nu-şi  dea  votul  în  alegerile  ce  vin 
„decât  candidaţilor  hotărâţi  să  condamne  această 
laicitate*1,  adecă  aproape  nici  unui  partid  republican. 
A  trebuit  o  intervenţie  de  sus  [dela  nunţiu?],  care 
să  oblige  pe  semnatari  să  suprime  acest  pasagiu  şi 
să  retragă  textul  dat  deja  la  poştă.  Ei  ajunse  totuşi 
în  câteva  dieceze,  aşa  în  Toulouse  şi  Montauban. 
Cardinalul  Andrieu  dela  Bordeaux,  marele  ocrotitor 
al  Acţiunii  franceze,  nu  se  putu  răbda  să  nu  co¬ 
menteze  cătră  credincioşii  săi  astfel  textul  circulării : 
„Veţi  refuza  votul  vostru  oricui  va  refuza  să  şteargă 
din  codul  nostru  aceste  legi  laice _ “  1 

Apropiindu-se  sfârşitul  sesiunii  parlamentare, 
discuţia  programului  de  politică  culturală  a  guver¬ 
nului  trebui  amânată  până  în  toamnă.  Expulzarea 
câtorva  congregaţiuni  şi  ofensiva  ce  se  pregătea, 
stârniră  însă  o  reacţiune  înverşunată  mai  ales  în 
Alsacia  şi  Lorena,  unde  Herriot  se  gândea  să  su 
prime  concordatul  din  1901  şi  să  scoată  din  şcoli 
congregaţiunile  religioase. 

Acum  începu  să  se  formeze  în  Franţa  sub  con¬ 
ducerea  generalului  Castelnau  organizarea  unitară 
a  catolicilor  francezi  în  Federation  Naţionale  catho- 
lique,  care  ferindu-se  de  politică  de  partid,  luptă 
pentru  dezideratele  pur  religioase  al  Bisericei. s  In 
22  Oct.  1924  comisiunea  financiară  a  Camerei  su¬ 
primă  creditul  pentru  Legaţiunea  din  Roma,  iar  în 
21  Ian.  1925  începu  marea  luptă  în  Cameră,  Briand 


1  N.  Fontaine  op.  c.  56  7. 

•  v  Lama  op.  c.  601.  Chr.  W.  Nr.  2  din  20  Ian.  1927  col.  91. 

apărând  legăturile  cu  papa  pe  motive  de  politică 
externă,  Herriot  combătându-le  pe  motivul  filoger- 
manismului  papal.  Cu  314  voturi  contra  250  Camera 
s’a  declarat  şi  ea  pentru  suprimarea  Legaţiunii  dela 
Vatican.  Deoarece  însă  Consiliul  de  stat,  căruia  Her¬ 
riot  i-a  trimis  spre  consultare  chestiunea  validităţii 
concordatului  din  1901  în  Alsacia  şi  Lorena,  s’a  de¬ 
clarat  pentru  validitatea  acelui  concordat,  guvernul 
a  hotărât  să  menţină  totuşi  la  Roma  un  însărcinat 
de  afaceri  pentru  Alsacia  şi  Lorena,  ale  cărui  pu¬ 
teri  ar  putea  fi  lărgite  dela  caz  la  caz. '  Cardinalul 
arhiepiscop  al  Parisului  Dubois  şi  senatorul  de 
Monzie  călătoriră  la  Roma  ca  să  înduplece  pe  papa 
a-şi  menţinea  nunţiatura  în  Paris  şi  numai  în  schimbul 
însărcinatului  de  afaceri  al  Alsaciei  şi  Lorenei. 2 

Dar  reacţiunea  la  Paris  deveni  tot  mai  puternică. 
In  10  Martie  cardinalii  şi  arhiepiscopii  francezi  lan¬ 
sară  o  declaraţie  fulminantă  şi  de  o  intransigenţă, 
în  care  se  vede  inspiraţia  celor  dela  Action  fran- 
ţaise.*  Declarând  legile  laicizante  injuste  şi  ateiste, 
manifestul  cere  catolicilor  să  adopte  o  atitudine  mai 
militantă  şi  mai  energică;  „pe  toate  terenele,  în  toate 
regiunile  ţării  să  se  declare  pe  faţă  şi  unanim  răsboiu 
laicismului  şi  principiilor  lui,  până  la  abolirea  legilor 
nedrepte  cari  emană  din  el;“  între  altele  chiar  „să 
se  refuze  votul  candidaţilor  cari  nu  sunt  în  teorie  şi 
în  practică,  adversarii  laicismului  şi  faptelor  neutre“. 
A  doua  zi  comisiunea  financiară  a  Senatului  res¬ 
pinge  cu  17  voturi  contra  14  proiectul  de  suprimare 
a  Legaţiunii  dela  Vatican.  In  acelaş  timp  episcopul 
Ruch  din  Strassburg  ordonă  greva  şcolară  cu  pri¬ 
lejul  transformării  unor  şcoli  catolice  în  şcoli  inter- 
confesionale.'  Declaraţia  arhiepiscopilor  fu  obiectul 
unor  desbateri  pasionate  la  Cameră,  sfârşind  într’un 

1  v.  Lama  op.  c.  597  Chr.  W,  Nr.  7—8  din  19  Febr.  1925  col.  185. 

s  Chr.  W.  Nr.  H— 15  din  2  Apr.  1925  col.  330. 

s  N.  Fontaine  op,  c.  60,  153  urm.  Documentul  se  numeşte  „Declara- 
tipn  de  l'assemblee  des  archeveques  et  cardinaux  de  France  sur  Ies  lois 
dites  de  laicite  et  sur  Ies  mesures  â  prendre  pour  Ies  combattre". 

1  V.  Lama  op.  c.  599  Chr.  W.  Nr.  14—15  1925.  col.  331. 

imens  scandal.  Intangibilitatea  legilor  separaţiei  fu 
aprobată  cu  375  voturi  contra  48,  iar  declaraţia  car¬ 
dinalilor  condamnată  cu  380  voturi  contra  30.'  La 
10  Aprilie  guvernul  Herriot  fu  însă  trântit  la  Senat 
din  cauza  politicei  financiare,  cu  291  voturi  contra 
242,  urmându-i  cabinetul  Painleve,  hotărât  pentru  o 
politică  mai  conciliantă  şi  pentru  menţinerea  Lega- 
ţiunii  la  Vatican.2 

Odată  furtuna  aceasta  trecută,  guvernele  fran¬ 
ceze  ulterioare  au  mai  luat  unele  dispoziţii  de  natură 
să  uşureze  condiţiile  asociaţiilor  diecezane,  să  con¬ 
solideze  adecă  regimul  separaţiunii. 8  Astfel  prin  art. 
112  din  legea  finanţelor  din  29  Aprilie  1926  se  per¬ 
mite  ca  „bunurile  afectate  de  particulari,  asociaţii, 
societăţi,  sindicate,  cooperative  şi  alte  aşezăminte 
private  pentru  exerciţiul  unui  cult  pot  trece  în  decurs 
de  un  an  la  o  asociaţie  de  cult  fără  a  se  percepe 
vre-o  taxă  pentru  visteria  statului.4 

Prin  legea  din  9  Decemvrie  1905  se  permitea 
ca  bunurile  aşezămintelor  publice  bisericeşti  afectate 
cultului  divin  să  treacă  fără  să  se  perceapă  vre-o  taxă 
pentru  visteria  statului  la  asociaţiile  de  cult  ce  se 
vor  forma.  Cum  însă  aceste  asociaţii,  fiind  oprite 
de  Papa,  nu  s’au  format,  bunurile  neapucate  să  fie 
inventariate  de  stat  şi  confişcate,  Biserica  le-a  dat 
anumitor  societăţi  private  sau  anumitor  particulari 
pentruca  să  le  scape  de  confişcare.  Acum  când  aso¬ 
ciaţiile  de  cult  se  pot  forma,  ca  să  nu  fie  supuse  la 
dări  pentru  primirea  unor  bunuri  ce  servesc  tot  cul¬ 
tului  ca  şi  înainte,  Statul  a  adus  art.  de  lege  de  mai  sus.5 

’  Chr.  W.  1.  c. 

2  V.  L  ama  op.  c.  600. 

8  De  notat  că  episcopii  plictisiţi  de  jocul  de-a  dute-vino  al  Papei,  care 
în  1S08  i-a  oprit  să  constituiască  asociaţiile  de  cult  ducând  Biserica  la 
ruină  şi  îuduşmănindu-i  cu  statul,  iar  acum  le  cere  să  le  formeze  fără  a 
mai  putea  salva  mult  din  vechile  averi  bisericeşti  şi-i  îndeamnă  să  se  îm¬ 
prietenească  cu  Statul,  -  nu  s’au  prea  grăbit  să  constituiască  aceste  aso¬ 
ciaţii,  decât  câţiva.  Rene  Giliouin,  La  politique  religieuse  de  la  France. 
La  bataille  autour  des  articles  70  et  71  de  la  loi  de  finances,  în  L’Europe 
Nouvelle  Nr.  561  din  10  Nov.  192d,  pag.  1542 

4  Cf.  „La  patrimoine  des  cultuelles".  L’Europe  Nouvelle  Nr.  446  din 
28  Aug.  1926,  p.  1.11. 

5  Art.  cit. 

Prin  altă  lege  dela  începutul  anului  1929  se 
repartizează  asociaţiilor  diecezane,  formate  după 
permisiunea  Papei,  restul  de  bunuri  confişcate  de 
stat  dela  aşezămintele  publice  bisericeşti  după  tre¬ 
cerea  termenului  fixat  în  1905  pentru  formarea  aso¬ 
ciaţiilor  de  cult  şi  neatribuite  încă  vre  unei  instituţii 
de  binefacere  sau  de  asistenţă.  Bunurile  acelea, 
lichidate,  au  fost  de£450  milioane  franci,  dintre  cari 
425  milioane,  fiind  acordate  de  stat  astorfel  de  insti¬ 
tuţii,  au  mai  rămas  25  milioane,  cari  se  dau  acum 
asociaţiilor  diecezane.1 

O  altă  problemă  care  a  preocupat  în  ultimii  ani 
politica  religioasă  a  Franţei  e  cea  a  Congregaţiu- 
nilor.  Ştim  că  în  1901  Parlamentul  votase  proiectul 
guvernului  Waldeck-Rousseau  în  virtutea  căruia 
Congregaţiunile  religioase  neautorizate  trebuia  să-şi 
ceară  această  autorizare  dela  Parlamenţ.  Autori¬ 
zate  erau  până  atunci  numai  4  Congregaţiuni: 
Lazariştii,  Seminarul  misiunilor  străine.  Părinţii  Sfân¬ 
tului  Spirit  şi  Sulpicienii.  Dintre  cele  cari  au  făcut 
cerere  de  autorizare,  ministrul  preşedinte  Combes 
a  făcut  un  referat  favorabil  pentru  6:  Părinţii  albi 
[Peres  Blancs],  Misiunile  africane  din  Lyon,  Tra- 
piştii,  Cistercienzii  de  Lerin,  Fraţii  Sf  Ioan  al  lui 
Dumnezeu  [Freres  de  Saint-Jean  de  Dieu],  Fraţii 
şi  Surorile  Sfintei  Marii  a  Asumptiunii.  Parla¬ 
mentul  a  amânat  însă  discutarea  lor  sine  die.  In 
1904  se  votează  legea  prin  care  ordinele  şi  congre¬ 
gaţiunile  sunt  scoase  cu  totul  din  învăţământ  şi  no¬ 
viciatul  este  interzis  în  ţară.  începutul  răsboiului 
aduce  însă  suspendarea  provizorie  a  legilor  laice,  şi 
Franţa  se  umple  din  nou  de  ordine  religioase. 2  Astfel 
azi  starea  de  fapt  e  cu  totul  alta  decât  starea  legală. 

Necesitatea  de-a  limpezi  situaţia,  dar  mai  mult 
îngrijorarea  provocată  de  împuţinarea  elementului 

1  Felix  de  Vogue,  Les  congregations  missionaires  devant  le  Parla¬ 
ment,  în  L’Eur.  Nouv.  Nr.  581  din  30  Martie  1929,  p.  420.  Chr.  W.  Nr.  3 
din  2  Febr.  1929  col.  145 — 6.  Art.  cit  ai  Ini  R.  Gillouin  în  L'Eur,  Nouv.  din 
10  Nov.  1928. 

*  în  L’Eur.  Nouv.  din  10  Nov.  1928  e  dată  o  listă  de  peste  80. 


183- 


REVISTA  TEOLOGICA 


francez  în  activitatea  misionară  şi  deci  propagandi¬ 
stică,  a  îndemnat  încă  din  1922  pe  Barres  să  redi- 
jeze  un  proiect  de  lege  în  numele  comisiunii  aface¬ 
rilor  străine,  pentru  a  se  autoriza  în  cadrele  legilor 
laice  existente  câteva  congregaţii  misionare.  Acestea 
sunt:  Fraţii  pentru  şcolile  străine  [Freres  des  ecoles 
chretiennes],  Părinţii  albi,  Misionarii  africani  din 
Lyon,  Misionarii  Levantului,  Franciscanii  misionari. 
Parlamentul  na  soluţionat  însă  nici  atunci  chestiunea. 
Strigătele  de  alarmă  deveniră  tot  mai  puternice. 
Lipsa  de  noi  contingente  cari  să  împrospăteze  con- 
gregaţiunile  franceze,  duce  văzând  cu  ochii  la  dis¬ 
pariţia  misionarilor  francezi,  luându-le  locul  alte  nea¬ 
muri.  Ministerul  afacerilor  străine,  condus  aproape 
continuu  de  Briand,  simţea  mai  mult  dispariţia  ace¬ 
stui  covârşitor  factor  al  influenţei  franceze.  Şcoalele 
laice,  prin  cari  Franţa  a  voit  să  înlocuiască  în  străi¬ 
nătate  şcoalele  congregaţioniste,  n’au  reuşit  să  se  im¬ 
pună.  E  explicabil  deci  pentruce  la  sfârşitul  lui  1928 
guvernul  a  cerut  dela  Parlament  autorizarea  pentru 
9  ordine  misionare.  Afară  de  cele  5  din  proiectul 
lui  Barres  încă  pentru:  Fraţii  marişti,  Picpucienii, 
Surorile  copilului  Isus  de  Puy,  Surorile  de  Notre- 
Dame  des  Apotres.  Lupta  parlamentară  şi  polemicele 
de  presă  au  fost  neobişnuit  de  violente.  Grupul  sociat- 
democraţilor,  care  constituia  o  parte  întregitoare  a 
guvernului  Poincare,  a  răsturnat  la  11  Nov.  1928  gu¬ 
vernul.  Abia  în  ajunul  Paştilor  1929  a  ajuns  să  se  vo¬ 
teze  de  Parlament  autorizarea  pentru  congregaţiunile 
amintite.  Li  se  interzice  însă  acestor  congregaţiuni 
orice  altă  activitate  care  nu  are  în  vedere  misiunea 
externă;  orice  alt  învăţământ  care  nu  se  referă  la 
pregătirea  misionarilor  le  rămâne  interzis.  Legile 
laice  privitoare  la  şcoală  rămân  întregi  în  vigoare.1 

(Va  urma]  Dr.  D.  STĂNILOAE. 


*  R.  Gillouin  ia  ari.  cit.  în  L’Eur.  Notiv.  din  10  Nov.  1928  şi  F.  de 
Vogue  arf.  cit.  în  L'Eur,  Nouv.  din  30  Martie  1929. 

UN  CAPITOL  DE  PASTORALĂ 
PRACTICĂ. 

CĂSĂTORIA-DIVORŢUL. 

L 

Creştinismul  a  proclamat  indisolubilitatea  căsă¬ 
toriei.  In  sf.  Scriptură  aflăm  nenumărate  locuri  cari 
confirmă  acest  fapt:  „Ce  a  împreunat  Dumnezeu», 
omul  să  nu  despartă".  Mat.  19,  6;  „Fiecare  să-şi  aibă 
femeia  sa  şi  fiecare  femeie  să-şi  aibă  bărbatul  său“, 
I  Cor.  7,  2;  „Tot  cela  ce-şi  va  lăsa  femeia  sa,  afară 
de  cuvânt  de  păcat,  o  face  pe  ea  să  preapăcătuiască 
şi  cela  ce  va  lua  pe  cea  lăsată,  preapăcătueşte“, 
Luca  16,  18  ş.  a. 

Cu  problema  căsătoriei  şi  a  divorţului  s’au 
ocupat  şi  Sf.  Părinţi  în  diferitele  soboare,  căci  che¬ 
stiunea  aceasta  are  un  întreg  istoric,  care  se  resumă 
în  următoarele: 

Creştinismul  cu  nouile  principii  şi  legiuiri  avea 
să  lupte  şi  în  această  direcţie,  cu  moştenirea  romană 
plină  de  imoralitate.  La  început,  dacă  soţul  sau  soţia 
voia  să  desfacă  căsătoria,  unul  sau  altul  trimetea 
această  declaraţie  în  scris  —  libellum  repudii  —  şi 
prin  această  declaraţie  căsătoria  era  desfăcută. 
Această  procedură  era  legată  doar  de  simţul  moral 
al  celor  căsătoriţi. 

Legea  creştină  modifică  această  concepţie  a 
timpului,  face  restricţiuni  cari  înainte  nu  erau ;  afară 
de  adulter,  numai  moartea,  fie  fizică,  fie  morală  sau 
religioasă,  poate  să  desfacă  căsătoria.  Can.  48  Apost. 
interzice,  ca  soţul  să-şi  alunge  soţia  legitimă  fără 
motiv  legal  şi  să-şi  ia  alta.  Astfel  de  soţ  se  pedep- 

seşte  cu  afurisenie;  asemenea  celce  ia  o  astfel  de 
femeie,  care  nu  este  liberă  de  căsătorie. 

Şi  până  la  apariţia  creştinismului  era  o  justiţie 
a  căsătoriei  în  forme  deosebite,  deodată  cu  ome¬ 
nirea.  După  repudium  a  urmat  „divortium  ex  con- 
sensu". 

Biserica,  în  mijlocul  decadenţei  morale  generale 
a  intervenit  să  înlăture  legislaţia  civilă  —  adecă 
„consensul".  Căsătoria  se  poate  desface  numai  din 
motive  precis  .determinate  din  partea  autorităţii  în 
drept.  Aceste  motive  sunt:  1.  Dacă  soţul  sau  soţia 
a  comis  un  delict  care  atrage  după  sine  pedeapsa 
cu  moartea;  2.  Dacă  unul  sau  altul  ajung  într’o  astfel 
de  situaţie,  care  se  poate  privi  identică  cu  moartea 
fizică;  3.  Dacă  se  comite  adulter;  4.  Dacă  nu  există 
condiţia  fizică  neapărată  pentru  căsătorie;  5.  Dacă 
soţul  sau  soţia  doresc  să  se  consacre  vieţii  ascetice. 

Spre  a  se  pronunţa  desfacerea  căsătoriei  pe 
baza  vre-unui  motiv  recunoscut  de  biserica  ortodoxă, 
canoanele  prescriu:  1.  Să  se  cerceteze  pe  cale  le¬ 
gală  motivul,  pentru  care  bărbatul  vrea  să-şi  pără¬ 
sească  sau  şi-a  părăsit  soţia,  sau  soţia  pe  bărbat  şi 
pentru  care  vreau  să  divorţeze,  şi  dacă  acel  motiv 
nu  este  legal  şi  nu  face  parte  din  motivele  de  di¬ 
vorţ  fixate  prin  lege,  apoi  soţii  trebue  să  se  reu¬ 
nească  iarăşi  şi  vinovatul  va  fi  supus  unei  epitimii 
bisericeşti  [35  Vasile  cel  Mare];  2.  Dacă  la  cerce¬ 
tare  se  va  dovedi  vinovăţia  unuia  dintre  soţi,  deci 
dacă  se  va  dovedi  existenţa  vre-unui  motiv  de  di¬ 
vorţ,  soţia  poate  totuşi  să  rămână  în  legătură  de  că¬ 
sătorie  cu  bărbatul  său,  dacă  dânsul  se  învoieşte 
să  trăiască  cu  ea  şi  soţia  nu  poate  să  respingă  dela 
sine  pe  bărbatul  său,  carele  a  comis  păcatul,  dar 
s’a  căit  [9,  21,  Vasile  cel  Mare];  3.  Desfacerea  de¬ 
finitivă  a  căsătoriei  se  va  pronunţa  numai  dacă 
vinovăţia  s’a  dovedit  în  public  prin  forul  jude¬ 
cătoresc  şi  dacă  bărbatul  [sau  soţia]  legat  nu  se  în¬ 
voieşte  să  trăiască  mai  departe  cu  soţia  sa  [cu  băr¬ 
batul  său]  care  a  dat  motivul  de  divorţ;  4.  Persoana 
care  nu  este  vinovată  şi  care  a  fost  lezată  prin  in- 

fracţiunea  celeilalte,  rămâne  în  deplină  comuniune 
cu  Biserica  şi  i  se  recunoaşte  dreptul  de  a  putea 
încheia  căsătorie  nouă  cu  altă  persoană. 

Aceasta  este  partea  istorică  a  problemei  ce  ne 
preocupă. 1 


IL 

In  partea  a  doua,  să  cercetăm  cum  proceda  bi¬ 
serica  noastră,  care  era  practica  până  la  introdu¬ 
cerea  legislaţiei  civile  (anul  1894 — 95]  cu  privire  la 
desfacerea  căsătoriei.  Vom  constata  rolul  important 
al  preotului,  totodată  un  foarte  însemnat  capitol  de 
pastorală  practică,  abandonat  mai  târziu  din  o  seamă 
de  împrejurări  pe  cari  le  vom  releva.  Afirmăm  la 
acest  loc,  că  preotul  avea  un  rol  —  şi  are  şi  astăzi 
—  atât  de  important  pentru  viata  credincioşilor,  rol 
care  în  vremile  noastre  se  nesocoteşte,  încât  viaţa 
casnică,  bunaînţelegere,  sfinţenia  vieţii  familiare  su¬ 
fere  foarte  mult  —  deci  şi  viaţa  în  întregime  a  cre¬ 
dincioşilor,  privită  din  punct  de  vedere  religio s-moral. 

In  arhivele  parohiilor  aflăm  acte  răsleţe  despre 
chemarea,  despre  rolul,  despre  procedura  preotului 
în  această  privinţă.  In  puţine  locuri  se  vor  afla  pro¬ 
tocoale  cari  ne  arată  procedura  practică  şi  rezul¬ 
tatul  în  ceeace  priveşte  împiedecarea  divorţurilor  şi 
restabilirea  vieţii  conjugale,  alterate,  fie  de  motive 
serioase,  fie  de  motive  obişnuite  de  ordin  secundar, 
chiar  fleacuri  şi  ambiţii  cari  dacă  nu  sunt  înlăturate 
la  timp,  ca  dintr’o  scânteie  se  alimentează  focul 
urei,  al  vrajbei,  al  neînţelegerii  —  începutul  de  des¬ 
facere  a  căsătoriei. 

In  unele  parohii,  s’au  păstrat  însă  protocoale 
legate,  cari  cuprind  un  foarte  important  material  de 
pastorală  practică. 

In  arhiva  parohiei  Tălmăcel,  am  aflat  « Proto¬ 
colul  pentru  însemnarea  pricinilor  matrimoniale 


1  După  , .Canoanele  Bis.  ort.  voi.  I  partea  I  şi  II“,  de  Dr.  N.  Popovici. 

între  căsătoriţi »  dela  anii  1861 — 1880,  cu  61  cazuri 
de  neînţelegeri,  protocol  luat  cu  fiecare  caz  aparte. 
In  cursul  alor  21  de  ani  preotul  a  restabilit  viaţa 
conjugală  în  58  de  cazuri  şi  numai  trei  au  fost  în¬ 
drumate  spre  divorţ  la  forurile  bisericeşti:  scaunul 
protopopesc  şi  la  P.  V.  Consiliu  arhiepiscopesc  ca 
instanţe  legale. 

Cum  se  proceda  în  cazuri  de  neînţelegeri  între 
căsătoriţi  şi  care  era  misiunea  şi  rolul  pastoral  al 
preotului  ? 

Ivindu-se  neînţelegeri  între  soţi  —  fie  unul,  fie 
altul  din  cei  căsătoriţi,  sau  chiar  părinţii  lor,  reclamau 
cazul  la  preot.  Preotul  cita  la  oficiul  parohial  păr¬ 
ţile  împricinate,  le  asculta  jalba,  eventual,  în  caz  de 
nevoie,  şi  martorii  daţi  —  având  ca  ţintă  „împăciu- 
irea“,  încercând  pe  toate  căile  restabilirea  echili¬ 
brului  în  viaţa  celor  împricinaţi.  Şi  în  cele  mai  multe 
cazuri  reuşea. 

Motivele,  pricinile,  jalbele,  acuzările,  încrimină¬ 
rile,  conflictele  nu  erau  altele,  ci  cele  cunoscute  şi 
obicinuite  şi  astăzi  în  această  privinţă,  cu  deosebirea 
că  taina  sf.  cununii  era  privită  cu  mult  mai  serios, 
că  cei  căsătoriţi  erau  cu  mai  multă  răbdare  unii 
faţă  de  alţii,  rostul  moral  şi  sfinţenia  tainei  erau 
mai  adânc  săpate  in  conştiinţa  celor  căsătoriţi,  decât 
a  celor  de  astăzi  cari  privesc  mai  mult  contractul 
bilateral  civil,  care  uşor  se  poate  rezilia. 

Neînţelegerile  se  urzeau  din  aceleaşi  motive 
obicinuite  ca  şi  astăzi.  Vom  înşira  câteva: 

Neînţelegeri  cauzate  de  părinţi;  bărbatul  sau 
soţia  pârăsc  pe  mama  lor,  că  de  multeori  le-a 
pricinuit  cu  vorbele  ei  necălite  şi  aţâţătoare, 
ceartă  şi  traiu  rău;  că  bărbatul  a  bătut  pe  femeia 
sa  hrăneşte;  că  a  fugit  femeia;  că  bărbatul  e  beţiv: 
că  muierea  e  de  nimica,  că  e  limbută;  că  unul  sau 
altul  a  spus  vorbe  de  ruşine;  că  nu  i  s’a  dat  zestrea 
promisă;  că  unul  sau  altul  întreţine  relaţii  de  dra¬ 
goste  nepermise  ş.  a.  m.  d. 

Şi  astăzi  constatăm  începutul  răului  tot  din  aceste 
motive  şi  alte  asemănătoare  şi  dându-ne  seama  cum 

se  pune  uleiu  pe  foc  din  o  parte  şi  alta,  avem  îna¬ 
intea  noastră  întreaga  desfăşurare  şi  urzire  a  neîn¬ 
ţelegerilor  şi  începutul  divorţului. 

Procedura  preotului ,  hotărârile  date  şi  executarea 
lor:  Părţile  citate  la  oficiul  parohial  îşi  spuneau  păsul. 
Cel  pârât  confirma,  sau  nega  adevărul.  Se  căuta 
împăcarea  din  partea  preotului,  cu  toate  armele  po¬ 
sibile,  căci  aceasta  era  misiunea  şi  chemarea  sa  şi 
numai  dacă  aceasta  nu  era  posibil,  dându-le  termin 
de  cugetare,  erau  îndrumaţi  la  proces. 

Să  cercetăm  câteva  hotărâri,  ca  să  vedem  pro¬ 
cedura,  mijloacele  de  aplanare  sau  pedeapsa,  ca¬ 
nonul  ce  li  se  da. 

Pentru  vorbe  de  calomnie  dovedite  sau  recu¬ 
noscute  de  acuzat,  hotărârea  spune:  „Cel  vinovat 
va  plăti  o  gloabă  de  8  fl.  şi  să  şează  în  ariştie  24 
de  ciasuri".  Mai  de  mult  poliţia  satului  sta  la  dis¬ 
poziţia  preotului  şi  executa  pedepsele  ce  se  dădeau. 
La  fiecare  hotărâre  este  clauzula,  că  sau  învoit 
ambele  părţi  şi  au  semnat  procesul  verbal,  sau,  în 
cazuri  foarte  rari,  că  nu  s’a  putut  aplana  pe  cale 
pacinică  conflictul  şi  li  s’a  dat  îndrumarea  cuvenită 
în  altă  direcţie. 

La  certuri  ivite  din  cauza  părinţilor,  aceştia 
erau  sfătuiţi:  „să  nu  aţâţe  cu  vorbe  nesuferite  din 
cari  ar  putea  urma  ciartă  sau  traiu  rău  între  copii" 
şi  pentru  a  se  evita  pe  viitor  astfel  de  conflicte  — 
părinţii  să  primiască  o  odaie  separată  în  care  să 
locuiască. 

Când  bărbatul  era  reclamat  pentru  beţie,  fiind 
pătimaş  şi  preotul  ştiind  că  nu  este  posibil  deodată 
să-l  abată,  cunoscându-i  firea  şi  patima  —  aduce 
următoarea  hotărâre:  „Că  nici  într’un  chip  să  nu  mai 
bea  rachiu  până  la  îmbătare  şi  nici  în  cârciumă  să 
nu  mai  intre,  ci  să-şi  aducă  la  osteneală  o  ţâră  de 
beutură  acasă,  a  încunjura  cercetarea  cârciumei  ca 
o  cauză  de  căpetenie  atât  a  stricării  de  minte  cât 
şi  a  ruinării  de  avere,  în  caz  contrar  va  fi  supus 
unei  pedepse  de  10  fl.  şi  arişte  şi  în  cazul  cel  mai 

de  pe  urmă  să  nu  mai  ţină  muere,  ci  să  fie  des¬ 
părţit  de  pat  şi  de  masă  până  atunci,  până  când  îşi 
va  îndrepta  năravul  şi  pe  timpul  cât  vor  trăi  des¬ 
părţiţi  să  ducă  o  viaţă  neprihănită  şi  să-şi  păziască 
moralitatea  şi  curăţenia11. 

In  cazuri  de  bătaie  prin  hotărâre  se  cereau  doi 
chizeşi  „că  nu  o  mai  bate". 

In  conflictele  ivite  pentru  zestre,  din  care  urma 
„traiu  rău"  —  hotărârea  spune:  feciorul  să-şi  pri¬ 
mească  partea  de  zestre  ca  să  se  restabilească 
pacea  „căci  înţelegerea  bună  este  fundamentul  tra¬ 
iului  bun  şi  al  înaintării;  sunt  îndatorate  amândouă 
părţile  a  trăi  în  cea  mai  bună  înţelegere  şi  să  oco¬ 
lească  toate  prostiile,  iar  care  nu  va  ţinea  pravila 
aceasta  şi  ar  porni  ciarta  sau  va  născoci  alte  ne¬ 
plăceri  nesuferibile,  partea  asuprită  are  a  arăta 
numai  decât  la  oficiul  parohial  pentru  de  a  dojeni 
pe  partea  asupritoare  şi  a-i  îndrepta  la  buna  vie¬ 
ţuire  şi  buna  înţelegere". 

Am  arătat  în  cele  de  mai  sus  câteva  hotărâri 
sumare,  cari  de  sigur  au  fost  însoţite  de  atâtea  sfa¬ 
turi,  întrevederi  cu  acuzat  şi  acuzator  în  parte  şi 
apoi  cu  ambii  când  se  citau  la  oficiul  parohial  şi  se 
stabilea  definitiv  împăcarea. 

Când  descifrăm  acest  protocol  cu  slove  vechi, 
care  ne  arată  o  foarte  importantă  pagină  de  tratare 
duhovnicească,  un  important  capitol  de  pastorală 
practică,  o  facem  cu  scopul  de  a  orienta  şi  iniţia 
preoţimea  mai  tinără  în  vechile  metode,  cari  nici 
odată  nu  pot  fi  privite  ca  vechi  —  ci  trebuesc  aco¬ 
modate  după  împrejurări  şi  oameni,  căci  fondul  este 
acelaş  şi  astăzi,  conflictele  între  căsătoriţi  de  aceeaş 
natură  şi  omul  este  om  astăzi  ca  şi  în  trecut. 

Cu  ce  am  înlocuit  această  procedură  care  da 
în  trecut  rezultate  atât  de  admirabile,  care  restabilea 
pacea  şi  echilibrul  sufletesc  între  cei  înpricinaţi,  pacea 
atât  de  necesară  pentru  viaţa  conjugală,  pentru 
viaţa  credincioşilor,  pentru  familie,  pentru  societate 
aici  pe  pământ  şi  mai  ales  pentru  mântuirea  sufletului? 

Procedura  arătată  s’a  abandonat  în  mare  parte, 
de  când  cu  introducerea  legislaţiei  civile,  care  cu 
durere  o  spunem,  e  foarte  uşoară  şi  nu  are  în 
vedere  nici  pe  departe  aceea  ce  urmărea  preotul 
cu  sfatul  său  părintesc,  fără  atâtea  forme,  timbre, 
cheltuieli,  nu  spre  a-i  despărţi  cu  orice  preţ,  ci  pentru 
a-i  înfrăţi  şi  a  înlătura  orice  piedecă  ce  se  ivea  şi 
tulbura  traiul  creştinesc  din  sânul  familiei.  Cu  totul 
altele  erau  criteriile  de  judecată,  cu  totul  alta  pro¬ 
cedura  bisericii  şi  de  sine  înţeles  şi  rezultatul.  Ca 
dovadă,  din  cele  61  procese  verbale  şi  hotărâri  58 
au  avut  rezultatul  dorit  şi  numai  trei  au  fost  îndru¬ 
mate  în  bază  de  motive  canonice  spre  ultima  ratio 
—  despărţenia,  la  scaunul  protopopesc  şi  la  P.  V. 
Consiliu. 

In  contrast  cu  cele  afirmate  şi  constatate 
mai  sus  din  partea  bisericii  cu  scopul  vădit  de-a 
„împăca“  pe  cei  înpricinaţi,  amintim  procedeul 
legislaţiei  civile,  unde  din  o  sută  de  cazuri,  99  sunt 
sentinţe  pronunţate  de  Tribunal,  pe  baza  aceluiaş 
motiv  şi  a  aceluiaş  paragraf  atât  de  bine  cunoscut 
de  cei  interesaţi,  chiar  şi  de  ţărănimea  noastră, 
căreia  în  caz  de  divorţ  i  s’a  redus  şi  timbrele  pe 
cerere... 

Acest  motiv  este  părăsirea  domiciliului  conjugal 
timp  de  6  luni.  Tribunalul  constată  că  pârâtul  inten¬ 
ţionat  şi  fără  motiv  just  a  părăsit  pe  reclamantă  şi 
fără  a  se  justifica,  nu  a  satisfăcut  somării  Tribu¬ 
nalului  de  a  restabili  convieţuirea  conjugală.  Tri¬ 
bunalul  pe  motivul  determinat  în  art.  77  din  legea 
matrimonială  desface  căsătoria  părţilor,  declarând 
în  baza  art.  85  din  suscitată  lege  vinovăţia  pârâtului. 

Procedură  de  formă,  nu  de  fond.  Procedura 
civilă  nu  caută,  nu  examinează  motivele  de  ordin 
sufletesc.  Nu  le  adânceşte  dela  început,  ca  să  se 
evite  cele  6  luni,  după  cari  prin  această  distanţare 
şi  răceală  se  pronunţă  în  chip  uşor  şi  fără  greutate 
hotărârea  de  mai  sus. 

înainte  de  această  legislaţie,  citarea  părţilor  la 
oficiul  parohial,  la  oficiul  protopopesc  cu  insistenţa. 

cu  tactul  cuvenit,  cunoscând  preotul  motivele  de 
ordin  sufletesc  şi  psihologic  —  această  procedură 
avea  darul  să  restabilească  viata  conjugală  în  cele 
mai  multe  cazuri. 

In  mitropolia  noastră  s’a  păstrat  —  şi  era  fi¬ 
resc  —  în  mod  obligator  divorţul  bisericesc ;  în  baza 
sentinţei  Tribunalului  şi  în  temeiul  canoanelor  se 
desface  căsătoria  din  partea  forului  bisericesc. 
Dar  şi  în  această  privinţă  nu  avem  o  procedură 
uniformă.  In  vechiul  Regat  abia  de  un  an  s’a  or¬ 
donat  divorţul  bisericesc  şi  nu  se  urmează;  de  aci 
conflicte  dese  cu  cei  ce  vreau  să  se  căsătorească 
ia  noi  a  doua  oară. 

Cunoscând  vechea  procedură  a  preotului  înainte 
de  legislaţia  civilă,  să  vedem  cum  procedăm  astăzi 
şi  ce  putem  face  pentru  a  împăca  pe  cei  împricinaţi 
—  evitând  întru  cât  este  posibil  calea  spre  care  nă¬ 
vălesc  astăzi  cei  mai  mulţi  pentru  orice  supărare 
sau  neînţelegere  măruntă,  alergând  la  advocat  şi 
la  Tribunal. 

Se  păstrează  şi  e  ordonat  de  autoritatea  supe¬ 
rioară  asa  numitul  „Protocol  al  bunei  învoiri"  care 
se  încheie  înainte  de  căsătorie  de  preot  cu  părţile 
cari  se  anunţă  pentru  taină  cununiei.  Acest  protocol 
e  o  formalitate,  dar  are  un  scop  foarte  practic,  foarte 
însemnat,  când  preotul  poate  preveni,  învăţa  şi  exa¬ 
mina  din  punct  de  vedere  duhovnicesc  hotărârea 
celor  ce  vreau  să  închege  o  nouă  viaţă  pe  temeiul 
virtuţilor  creştine.  Cu  acest  prilej  trebue  făcută  edu¬ 
caţia  nupturienţilor ;  pe  lângă  cele  spuse  în  biserică, 
aci  trebue  insistat  pentru  mărturisirea  şi  cuminecarea 
tinerilor  înainte  de  a  primi  taina  cununiei,  aci  trebue 
arătat  viitorul  unei  vieţi  care  câte  odată  poate  fi 
tulburată  de  anume  împrejurări  pentru  cari  nu  trebuie 
să  se  urzească  de  îndată  despărţenia.  Acest  pro¬ 
tocol  al  bunei  învoiri  —  se  păstrează  aici;  în  Vechiul 
Regat  s’a  abandonat  cu  desăvârşire. 

Timpul  critic  în  viaţa  noilor  căsătoriţi,  sunt 
cei  2 — 3  ani  dela  început  şi  este  caracteristic:  din 
zeci  de  sentinţe  civile  se  constată,  că  se  despărţesc 

cei  cari  nu  au  copii ;  unde  sunt,  aceştia  au  darul  de 
a  contribui  la  închegarea  şi  trăinicia  vieţii  familiare, 
trecându-se  mai  uşor,  cu  mai  multă  răbdare  peste 
micile  inconveniente  ale  vieţii  pământeşti  familiare. 

Viaţa  fiind  aceiaş,  precum  şi  condiţiile  morale 
ale  unei  căsnicii  creştine  —  deasemenea  aceleaşi 
neînţelegeri  omeneşti  în  viaţa  casnică  în  orice  timp, 
în  trecut  ca  şi  astăzi,  urmează  în  chip  logic  că  me¬ 
todele  aplicate  şi  verificate  de  rezultatele  practice 
să  fie  urmate,  adaptându-le,  perfecţionându-le  cu 
desvoltarea  ştiinţei  teologice,  cu  pregătirea  preoţimii 
de  astăzi  şi  cu  gradul  de  desvoltare  a  credincioşilor. 

Familia  şi  nu  individul  este  aceea  care  întru¬ 
pează  celula  socială.  Rezultă  de  aici,  că  pentru  a 
face  să  progreseze  societatea  omenească  sub  toate 
raporturile,  mijlocul  cel  mai  sigur  şi  mai  direct  este 
de  a  face  să  progreseze  familia,  prin  punerea  în 
practică  a  celor  mai  înalte  virtuţi  morale.  Aşa  se  ex¬ 
primă  un  învăţat.  Şi  privind  viaţa  religioasă  morală 
aşa  cum  se  deapănă  astăzi,  biserica  şi  preoţimea 
trebue  să  cimenteze  temelia  vieţii  familiare  pe  prin¬ 
cipiile  legii  creştine,  ca  să  nu  se  destrame  cum  a  în¬ 
ceput  în  alte  ţări,  cari  nu  mai  pun  preţ  pe  virtuţile 
creştine. 

Aplanarea  neînţelegerilor,  restabilirea  echili¬ 
brului  sufletesc,  împiedecarea  destrămării  familiei, 
în  baza  celor  aflate  în  „protocolul  pricinilor “  — 
formează  un  capitol  important  de  pastorală  practică, 
un  capitol  din  marea  misiune  a  preotului  în  ceeace 
priveşte  viaţa  religioasă  morală  a  credincioşilor. 

Nu  pot  încheia  aceste  comunicări  de  ordin 
practic  fără  să  apelez  la  P.  C.  preoţi,  să  caute  în 
arhive  astfel  de  protocoale  pentru  însemnarea  ne¬ 
înţelegerilor  matrimoniale;  aceste  să  fie  trimise  la 
centru  pentru  a  se  cerceta,  putându-se  scrie  un 
studiu  din  acest  bogat  şi  admirabil  material  de  pa¬ 
storală  practică,  care  se  află  în  modesta  activitate  a 
preoţimii  noastre  din  trecut,  pastorală  care  trebue  aco- 
jnodată  împrejurărilor  noastre  dela  sate,  şi  nu  al- 

toind  alte  procedee  streine  cari  nu  se  potrivesc  cu 
tradiţia  şi  desvoltarea  noastră  în  această  direcţie. 

Dacă  sar  putea  realiza  acest  gând  —  preoţimea 
noastră  ar  câştiga  nespus  de  mult  şi  ar  avea  un 
bogat  material  care  l-ar  utiliza  pentru  întărirea  vieţii 
religioase  morale  a  credincioşilor  ce-i  păstorim. 

Unde  ar  fi  norocul,  ca  procedurii  civile  la  că¬ 
sătorii  şi  divorţuri  să-i  premeargă  procedura  biseri- 
ceasă,  cu  practica  consfinţită  de  veacuri  şi  cu  re¬ 
zultatele  atât  de  binefăcătoare  de  cari  ne  încredinţăm 
din  vechile  însemnări  în  această  privinţă!  Nădăjduim 
că  se  va  cuminţi  lumea  şi  odată  va  reveni  la  aceea 
ce-a  fost  mai  bine  ca  acum.  Iar  până  atunci,  acomo- 
dându-ne  legilor  în  vigoare,  autoritatea  mai  înaltă 
bisericească  să  ceară  ca  în  cazuri  de  divorţ,  forul 
civil  să  fie  obligat  a  trimite  în  copie  sentinţa  adusă 
—  oficiului  parohial  unde  sa  săvârşit  cununia  re¬ 
ligioasă.  Am  avea  astfel  evidenţă  la  timp  şi  am 
putea  urma  şi  procedura  noastră  bisericească  din 
vreme  şi  nu  în  momentul  ultim,  cum  adeseori  se 
întâmplă  cu  divorţul  bisericesc. 

Prot.  E.  CIORAN. 


(se) 

VI  PLANTE  OTRĂVITOARE. 

In  sânul  naturii  se  găsesc  plante,  care  produc 
otrăvuri  violente,  aproape  necunoscute  pe  cale  chi¬ 
mică,  şi  care  produc  moartea  fulgerătoare. 

Dela  brânduşa  pe  care,  deşi  otrăvitoare,  o  dau 
babele  în  rachiu  contra  vătămăturei,  şi  până  la  tiu- 
măfae,  pe  care  o  folosesc  contra  frigurilor  şi  diareei; 

Dela  dediţeii,  anemonele  primăverii  la  noi  (fiindcă 
florile  se  risipesc  repede  în  vânt),  cu  trupul  plin  de- 
venin  pentru  duşmani  şi  cu  nectar  pentru  prieteni, 
dediţeii,  îmbrăcaţi  în  cojocel  de  peri  pentru  frig  şi 
folosiţi  la  încrestarea  ouălor  şi  la  boale  de  ochi, 
până  la  laptele  cânelui  folosit  contra  negeilor  şi 
pecingenii ; 

Dela  iarba  fiarelor  sau  buruiana  ariciului  cu 
sucul  otrăvitor  folosit  contra  muşcăturilor  de  şarpe 
şi  boalelor  de  piele 1  până  la  macul  somnifer,  cu 
sucul  lăptos  şi  alburiu  —  ca  să  se  evaporeze  mai 
greu  —  care  suc  uscat  dă  cunoscuta  băutură  îmbă¬ 
tătoare  a  răsăritenilor,  numită  opium.  Opiul  pre¬ 
parat  dă  morfina,  folosită  la  adormirea  bolnavilor 
pentru  operaţie  şi  de  morfinomani  pentru  împlinirea 
poftei  lor.  Şi  sămânţa  macului  este  otrăvitoare; 

Dela  mătrăguna,  folosită  de  babe  contra  du¬ 
rerilor  de  ochi  şi  până  la  mutătoarea  cu  rădăcina 
otrăvitoare,  folosită  de  babe  contra  chelbei; 

1  ln  Japonia,  o  astfel  de  plantă  numită  ophiorza  mungo,  este  des- 
gropată  instinctiv  de  animalul  mic  numit  mungo,  când  e  muşcat  de  şar¬ 
pele  cu  ochelari  şi-şi  unge  rana  de  se  tămăduieşte ! 

Dela  măsălariţă  sau  sunătoare,  aşa  de  otrăvi¬ 
toare,  încât  şi  mirosul  îmbată  şi  produce  dureri  de 
cap,  folosită  pentru  stâmpărarea  [narcotizarea  ner¬ 
vilor]  durerilor  de  măsele  şi  muşcăturei  de  şarpe, 
şi  până  la  poama  vulpii  sau  mărul  lupului,  cu  fructul 
cât  cireaşa,  otrăvitor,  folosită  la  buba  neagră; 

Dela  spânzul,  numit  de  Francezi  „Trandafir  de 
Crăciun",  pentrucă  înfloreşte  flori  mari,  roşii  pur¬ 
purii  în  ierbile  uşoare  la  dosuri  în  Februarie  la 
noi,  acoperit  de  plante  uscate,  care-1  feresc  de  frig 
şi  nămeţi  cu  sucul  otrăvitor  folosit  la  vite  contra 
dalacului,  şi  până  la  salba  moale  cu  seminţe  veni¬ 
noase,  folosite  contra  insectelor  pe  vite  şi  contra 
constipaţiei ; 

Dela  zârna,  sau  umbra  nopţii,  cu  fruct  otrăvitor, 
care  umflă  gura,  burta  şi  limba  vitelor  mari  de  mor, 
şi  până  la  unele  plante,  care  prin  fumul  lor,  când 
sunt  arse  otrăvesc  —  câtă  binefacere  alături  de  câtă 
primejdie! 

Se  pare  că  are  dreptate  Anatole  France,  când 
zice  că:  „Natura  e  nepăsătoare  şi  nu  face  nici  o 
distincţie  între  bine  şi  rău“. 1 

Desigur,  te  întrebi  nedumerit  de  ce  atâtea  bu¬ 
ruieni  otrăvitoare?  Iţi  răspund  şi  eu  cu  Inocenţiu 
al  Odesei:  „Aşa  le-a  făcut  pentru  noi  păcatul". 

Vedeţi:  păcatul  le-a  făcut  otrăvitoare,  dar,  iu¬ 
birea  lui  Dumnezeu,  a  pus  puteri  tămăduitoare  chiar 
şi  în  otrăvuri!  „De  aceia,  n’avem  nevoie  de  nimic 
decât  să  avem  simplitatea  şi  nevinovăţia  unui  co¬ 
pilaş,  care-şi  pune  toată  încrederea  numai  în  Dum¬ 
nezeu  şi’n  planurile  Lui“. 

Credinciosul  îşi  pironeşte  ochii  numai  la  puterea 
lui  Dumnezeu. 

Credinciosul  câştigă  biruinţa  asupra  îndoelii,  şi 
se  bucură  de  o  pace  statornică,  întrucât  e  sigur 
că  ajutorul  lui  Dumnezeu  dat  credinciosului,  este  ca 
o  stâncă  neclintită. 

1  „Revolta  îngerilor". 

VII.  PLANTE  REPARTIZATE  PE  REGIUNI 
PRIELNICE. 

Cât  de  strălucit  sunt  repartizate  plantele  în  lo¬ 
curile  prielnice  desvoltării  lor!  Sau,  câtă  grijă  a  avut 
Creatorul  pământului,  pentruca  tuturor  regiunilor  să 
le  dăruiască  o  vegetaţie  potrivită  cu  situaţia  tere¬ 
nului. 

Ce  sar  face  ţinuturile  pustiite  ale  Saharei  şi 
Arabiei,  dacă  n’ar  fi  palmierul  ?  Sunt  localităţi,  unde 
nu  plouă  ani  întregi.  Atmosfera  sărată  usucă  ori 
şi  ce  fel  de  vegetaţie. 

Ar  putea  trăi  omul  acolo? 

Nu. 

Dumnezeu  însă,  i-a  purtat  de  grijă.  Pentru  re¬ 
giunile  acelea  uscate  Dumnezeu  a  sădit  palmierul, 
un  pom  care  rezistă  la  secetă.  Un  pom,  care  adună 
în  fructele  sale  —  în  curmale  —  în  timp  de  nouă 
luni  de  căldură  tropicală,  5100  grade  de  căldură. 
Putea  pomul  acela  trăi  în  alte  ţinuturi? 

Nu. 

Fructele  palmierului,  sunt  un  deliciu  alimentar. 
Din  ele  se  scoate  uleiu,  din  ele  se  face  pâine,  din 
trunchiu  se  face  material  de  construcţie,  din  coaja 
Iui  se  scoate  teiul  fin  ca  inul,  pentru  ţeseturi  şi 
veşminte. 

Să  se  fi  zbătut  omul  veacuri  de-arândul,  şi  nu 
putea  să  aibă  o  viaţă  îndestulată  în  ţinuturile  acelea 
pustii,  cum  o  are  prin  voia  Domnului. 

Dar,  pogorâţi  mai  jos,  spre  brâul  pământului, 
în  ţinuturile  arzătoare.  Acolo,  apa  se  preface  veşnic 
în  vapori  şi  e  caldă,  cu  toate  că  plouă  în  fiecare 
zi.  Pentru  răcorirea  omului  însetat.  Dumnezeu  a 
plantat  regiunile  acelea  cu  arborele  de  cocus,  care, 
creşte  până  la  30  m.  înălţime  şi  dă  —  în  fructele 
sale  verzi  —  o  băutură  acrişoară  şi  răcoritoare. 

Nuca  de  cocus,  cu  miezul  ei  gustos,  slujeşte  ca 
hrană. 

Nucile  strivite  la  noi  dau  uleiu,  acolo  dau  lapte 

bun.  Spicul  arborelui  slujeşte  ca  legumă  foarte  gu¬ 
stoasă. 

In  ţinuturile  acelea,  seva,  este  foarte  abondentă. 
Cine  sfredeleşte  trunchiul  arborelui,  capătă  un  vin 
gustos,  cum  dau  mestecenii;  la  noi  în  Martie.  Din 
vinul  de  cocus,  pus  la  soare  se  capătă  oţetul;  pus 
în  alambic  [căldare]  şi  destilat,  se  capătă  rachiuL 

Vinul  acela  pus  la  soare  se  evaporează  şi  lasă 
pe  pereţii  vasului  făcut  din  coaje  de  cocus  cristali 
de  zahăr. 

Lemnul  arborelui,  foloseşte  la  construcţie.  Frun¬ 
zele  uscate,  se  întrebuinţează  la  acoperiş.  Fiindcă 
sunt  câiţoase,  se  meliţează  şi  se  torc,  ca  să  se  fo¬ 
losească  la  ţeseturi. 

Prin  diferite  mijloace,  din  nuca  de  cocus,  se 
scoate  uleiu  de  gătit  şi  de  iluminat. 

Ce-i  mai  de  admirat  aici? 

Mintea  omului,  care  a  folosit  pentru  mâncarea 
şi  nevoile  sale  „tot  pomul  fructifer,  care  poartă  să¬ 
mânţă",  1  sau  bogăţiile  ascunse  pe  care  Dumnezeu 
le-a  pus  în  copacul  acesta? 

Vă  explicaţi  acum,  cum  dintrun  fruct  otrăvitor 
[ca  şi  coaja  nucii  verzi]  cum  e  măslina  verde  se 
capătă  măslina  folosită  Ia  mâncare. 

Vă  explicaţi  acum,  cum  împotriva  dintelui  vremii, 
s’a  păstrat  în  Mexic  un  arbore  uriaş  în  vârstă  de 
6230  ani! 

Cu  adevărat:  frumoasă  pildă  de  trăinicie  în 
creaţia  Domnului! 

Ş’apoi  priviţi  o  coastă  de  munte. 

Jos,  îşi  înalţă  trunchiurile  spre  cer  arborii,  că¬ 
rora  le  place  o  temperatură  potrivită. 

Sus  pe  creastă,  se  fac  una  cu  pământul  jepii 
Şi  alţi  arbuşti  care  pot  suferi  frigul. 

Mugurii  se  apără  de  frig  cum  pot  mai  bine. 

Cine  a  poruncit  mugurelului  de  castan  de  India, 
să-şi  îmbrace  cojocel  de  puf  contra  frigului  şi  să-şi 
ungă  hăinuţele  protectoare  cu  un  cleiu  special,  de 
pe  care  fug  picăturile  de  ploaie? 

'  „Facerea"  I,  29. 

Plantele  de  munte  adună  din  toamnă  în  bulbii 
şi  rădăcinile  lor,  numeroase  materii  hrănitoare.  Cu 
sprijinul  acelor  materii,  îndată  ce  a  început  a  se  lua 
zăpada,  plantele  încep  o  febrilă  viaţa  vegetativă: 
nasc  din  rădăcină  prin  răsărire;  cresc  pe  baza  re¬ 
zervelor  din  bulbi  şi  dau  ramuri  nouă,  purtătoare 
de  flori. 

Dela  cine  îşi  au  ele  oare  această  primăvăra- 
tică  dispoziţie  de  desvoltare?  Silesc,  silesc  mai  de 
timpuriu,  pentruca  să  aibă  când  îşi  asigura  viaţa 
prin  seminţe. 1  Plantele  ştiu  că :  Seminţele  şi  numai 
seminţele  nu  sunt  atinse  de  moarte. 

Trupul  plantei,  trupul  omului,  e  supus  morţii. 

Sămânţa  plantei  şi  sufletul  omului  sunt  nemu¬ 
ritoare. 

Ne  trudim  noi  aşa  pentru  viaţa  sufletului,  cum 
se  trudeşte  planta  pentru  nemurirea  seminţelor? 

Plantele  păroase  rezistă  la  uscăciune,  din  două 
pricini :  vântul,  care  răreşte  aerul  plin  de  vapori 
dinprejurul  plantelor,  nu  răsbate  pintre  perişorii 
plantelor  şi  deci  nu  le  forţează  evaporarea.  Apoi, 
perişorii  cam  resping  lumina  şi  căldura  şi  păstrează 
în  trupul  plantei  apa  trimeasă  cu  scumpătate  pe 
timp  de  secetă  de  rădăcini.  Un  lucru  aşa  mic  aranjat 
cu  atâta  înţelepciune  şi  prevedere! 

Poate  când  cineva  citeşte  aceste  lucruri  îşi  zice 
în  sine:  „Totul  este  datorit  întâmplării11. 

Nu,  dragul  meu  cititor.  „Natura  are  oroare  de 
întâmplare",  ne  spune  Flamarion. 

O!  Dacă  am  fi  şi  noi  tot  aşa  de  sensibili  ca  şi 
plantele,  când  este  vorba  de  a  ne  apăra  bunul  su¬ 
fletesc  din  noi! 

Să  ne  apărăm  şi  noi  prin  perişori  speciali  seva 
credinţei  şi  a  neprihănirei,  contra  vânturilor  necre¬ 
dinţei,  care  istovesc  viaţa  sufletului. 


1  De  aceia  se  zice  că  florile  primăverii  totdeauna  vor  ajunge  să 
facă  seminţe  coapte.  Românul  spune:  „însurătoare  de  tinăr". 

VIG.  MILOSTIVIRILE  CERULUI. 

In  rugăciunea  „Tatăl  nostru"  repetăm  zilnic  cu¬ 
vintele:  „pânea  noastră  cea  de  toate  zilele".  Pânea. 
Europeanul  nu  poate  concepe  hrana  fără  pane.  Uşor 
de  arătat:  pânea  este  foarte  greu  de  dobândit,  nu 
numai  pe  vremuri  de  secetă,  ci  şi  pe  vremuri  de 
belşug. 

Pânea  nu  se  câştigă  fără  de  muncă.  „Cine  nu 
munceşte,  nici  să  nu  mănânce"  [II  Tesal.  3,  10]. 

Dar  a  mâncat  cineva  colivă  de  grâu  nou,  înainte 
de  a-şi  fi  adunat  el  în  rădăcinile  sale  2000  grade 
de  căldură?  Zi  de  zi  din  primăvară  şi  până  în  Iunie, 
el  îşi  adună  căldura  necesară,  cu  care  să  poată  cere 
Tatălui  ceresc  un  rând  de  vestminte  aurii. 

A  mâncat  cineva  struguri  copţi,  înainte  ca  să 
se  fi  adunat  în  „magaziile  subpământene"  ale  viţelor 
o  căldură  de  3000  de  grade  ? 

Zi  cu  zi,  din  Maiu  până  în  Septemvrie,  rădă- 
cinele  viţei  adună  căldură  pentru  a  putea  împărtăşi 
dulceaţa  strugurilor. 

Nu  este  aceasta  o  milostivire  a  cerului?  Cum 
poate  omul  să  nege  darurile  lui?  Cerul  a  rourat 
milostivirele  sale  asupra  pământului  înainte  de  apa¬ 
riţia  omului  şi  înainte  de  a  se  fi  formulat  cea  dintâi 
cugetare  de  negaţie. 

Sunt  oameni  neisprăviţi,  care  declară  cu  emfază, 
că  între  ştiinţele  naturale  şi  credinţă  este  o  prăpastie, 
în  care  nu  mai  are  loc  Dumnezeu. 

Dar  Bettex  spune  că  „celce  pretinde  că  a  pierdut 
pe  Dumnezeu  din  cauza  studiului  naturii,  e  sigur  că 
nu  L-a  avut  niciodată". 

„Creştinul,  ori  unde  merge  şi  stă,  se  nutreşte 
din  lumea  lui  Dumnezeu  cu  logică,  dreptate,  bunătate 
şi  înţelepciune"  şi  prin  aceasta  creşte  şi  sporeşte 
duhovniceşte  [Bettex]. 

Ne  învârtim  în  lumea  plantelor  ca  întrun  labirint 
din  care  nu  putem  ieşi,  dacă  nu  admitem  un  Dum¬ 
nezeu  —  cauză  primordială  a  tuturor  lucrurilor. 


.200 


REVISTA  TEOLOGICĂ 


Tutunul,  pentru  care  se  risipesc  atâţia  bani,  are 
seminţe  mici  ca  şi  macul.  Domnul  a  rânduit  ca  toate 
plantele  cu  seminţele  mici  să  facă  seminţe  multe 
ca  să-şi  asigure  moştenirea! 

Pomii,  nu  pot  produce  fructele  unele  după  altele. 

Au  şi  ei  vremea  de  odihnă,  când  se  repară  şi 
odihnesc  organele  obosite.  In  insulele  Azore  (Ame¬ 
rica]  unde  e  vecinie  primăvară,  cei  mai  mulţi  pomi 
pier  sleiţi  de  puteri,  din  cauza  rodirei  neîncetate 
[Bettex]. 

In  insula  lava  plouă  foarte  des.  Rădăcinile  ar¬ 
borilor  sug  lacom  apa  din  pământ  şi  o  pompează 
în  frunze;  foile  dudului  de  lava,  sătule  de  apă  au 
sub  derma  lor  nişte  organe  sau  canale,  care  se 
deschid  în  nişte  jgheaburi  aşezate  chiar  pe  derma 
frunzelor.  Apa  din  frunze  se  scurge  pe  jgheaburi 
şi  aşa  se  regulează  cantitatea  de  apă  necesară  în 
interiorul  dudului.1 

Se  îndoieşte  cineva  că  Dumnezeu  a  rânduit 
aceste  lucruri  mărunte,  dar  foarte  mari  pentru 
viaţa  plantelor? 

Cine  se  îndoieşte  să  ştie  că  Goethe,  care  în 
viaţa  lui  s’a  ocupat  şi  cu  ştiinţele  naturale,  —  a 
scris  pentru  toţi  cei  bolnavi  de  îndoială: 

„Timpul  îndoielii  a  trecut.  Cineva  se  îndoeşte 
tot  aşa  de  puţin  acum  de  dânsul,  ca  şi  de  Dumnezeu". 

Dumnezeu  a  stabilit,  fiecărei  specii,  condiţiunile 
ei  proprii  de  existenţă:  Un  arbore  mare,  evaporează 
vara  zilnic  400  kgr.  de  apă.  Cu  cât  e  mai  mare 
căldura,  cu  atât  stoarce  mai  mulţi  aburi  de  apă  din 
frunze.  Frunzele  ierburilor  de  munte,  sunt  foarte 
înguste  şi  răsucite  pe  margini.  Se  pare  că  astfel 
ascunzându-şi  nenumăratele  guriţi  mărunte  din  dosul 
frunzelor  pe  unde  sar  putea  evapora  seva,  se 


1  Ploile  nu  cad  deopotrivă  pe  toată  faţa  pământului.  La  Moscova 
plouă  200  zile  pe  an.  In  Egipet  nu  plouă  câte  o  perioadă  de  4 — 5  ani. 
In  Palestina  şi  Crimeea  nu  plouă  8 — 9  Juni  pe  an.  In  lava  plouă  zilnic. 
In  România  avem  127  zile  senine,  135  zile  nourate,  103  acoperite  şi  85 
zile  anual  de  ploaie. 

silesc  după  putinţă,  să  reducă  suprafaţa  frunzei 
prin  crestături  şi  sucituri. 

Frunza  lalelei  este  creaţă,  ca  să  nu  evaporeze 
uşor  şi  covăţită,  ca  să  adune  picăturile  ca  pe  un 
uluc,  ca  şi  porumbul  şi  să  le  îndrumeze  spre  rădăcini. 
Tot  aşa  frunzele  rapiţei  şi  frunzele  arinului  au  un 
acoperiş  de  materii  groase  care  nu  lasă  apa  să  se 
evaporeze. 

Iar  când  apa  începe  a  se  răci,  rădăcinile  refuză 
să  o  mai  absoarbă. 

Frunzele,  care  toată  primăvara  şi  toată  vara  au 
risipit  seva  prin  transpiraţie,  simt  că  li  se  apropie 
moartea.  încep  a  se  colora.  Pomul  se  pregăteşte, 
să  le  arunce  în  voia  vântului,  luând  măsuri  de  închi¬ 
derea  rănilor  rămase  pe  urma  lor.  Dacă  le-ar  păstra, 
aceste  risipitoare  de  vapori,  i-ar  aduce  moarte 
.pri  uscare. 

De  ce  nu  cad  frunzele  vara  pe  secetă? 

Pr.  A.  C.  COSMA. 


(9G) 

IN  FAŢA  SFÂNTULUI  POTIR. 

MEDITAŢIE  PENTRU  SFÂNTA  ÎMPĂRTĂŞIRE.  - 

Doamne  Isuse  Hristoase,  nu  Te  vedem  cu  ochii 
noştri  cei  trupeşti  în  această  taină  a  sf.  Euharistii; 
credem  totuşi,  ca  Tu  de  faţă  eşti  aci  cu  adevărat; 
cu  trupul  şi  cu  sângele  Tău;  Tu  însuţi  ai  spus  doar: 
„acesta  este  trupul  meu,  acesta  este  sângele  meu“. 
Tu  eşti  aci.  Dumnezeul  cel  ascuns,  Hristos,  fiul  lui 
Dumnezeu  celui  viu.  Fericiţi  sunt  ceice  nu  văd  şi 
cred.  Adauge-ne  nouă  credinţă,  ca  să  Te  cunoaştem 
şi  să  ne  învrednicim  a  Te  primi  după  cuviinţa  măririi 
Tale  negrăite.  Mare  şi  lăudat  eşti  Doamne,  carele 
in  bunătatea  Ta  nemărginită  te-ai  gătit  pe  Tine 
celor  săraci.  Carnea  ta  este  într’adevăr  mâncare  şi 
sângele  Tău  este  întradevăr  beutură.  Lucru  minunat: 
sluga,  săracă  şi  smerită  mănâncă  pe  Domnul.  De  unde 
această  mare  minune,  ca  stăpânul  să  vină  la  slugă? 
Dacă  cerul  nu  Te  poate  cuprinde,  cum  Te  pot  cu¬ 
prinde  sufletele  noastre? 

Tu,  Isuse  Hristoase,  împăratul  cerului  şi  al 
pământului,  în  numele  căruia  tot  genunchiul  se 
pleacă,  vii  la  noi,  ceice  suntem  pulbere  şi  cenuşă. 
Eşi  dela  noi.  Doamne,  că  oameni  păcătoşi  suntem. 
Dacă  întru  adevăr  din  prea  multă  dragostea  Ta 
cu  pofta  pofteşti  a  Te  sălăşlui  în  sufletele  noastre, 
Doamne,  care  ai  împodobit  cerurile,  fă  aceste  suflete 
neîntinate  pentru  a  nu  Te  ruşina  de  noi.  Caută 
spre  noi.  Doamne  şi  ne  milueşte. 

Ne  chemi,  Isuse  Hristoase,  ca  să  mâncăm  pânea 
ce  ne- ai  gătit-o  şi  vinul  ce  ne- ai  dres  nouă.  Ne  temem 
şi  ne  cutremurăm,  căci  ne  socotim  nevrednici  a  ne 
apropia  de  ospăţul  Tău.  Ce  să  facem,  noi  ticăloşii? 
Dacă  ne  îndepărtăm  dela  Tine,  Doamne,  vom  pieri, 
iar  dacă  nevrednici  vom  mânca  şi  bea,  judecată 
nouă  vom  mânca  şi  vom  bea.  Neputinţele  noastre 
în  toate  căile  noastre  le  întâlnim.  Dar  Tu,  Doamne, 

ai  chemat  la  cina  cea  mare  pe  cei  săraci  şi  slabi, 
pe  neputincioşi  şi  păcătoşi.  Oare  bunătatea  Ta  ne¬ 
grăită  nu  va  întrece  răutăţile  noastre?  Tu  chemi 
pe  toţi  la  Tine,  deci  şi  pe  noi,  când  zici:  „Veniţi  la 
mine  toţi  cei  osteniţi  şi  însărcinaţi  şi  eu  vă  voi 
odihni  pe  voi“.  De  aceea  cu  îndrăsneală  ne  apro¬ 
piem  de  Tine,  Mântuitorul  nostru.  Lung  este  drumul 
nostru.  Dar  mâncând  şi  bând  din  preacurat  trupul 
şi  sângele  Tău,  ne  vom  întări  şi  vom  fi  în  stare  a 
ne  urma  drumul  spre  muntele  lui  Dumnezeu. 

Astfel  întăriţi,  vom  scăpa  de  duşmanii  noştri. 
Păcătuit-am  mult  în  viaţa  noastră  şi  mult  am  neso¬ 
cotit  bunătatea  Ta  nemărginită;  ci  iată  ne  căim  din 
tot  adâncul  nostru.  Doamne,  bunătatea  şi  dragostea 
Ta  este  nădejdea  noastră. 

Iubind  i-ai  iubit  pe-ai  Tăi.  Dorinţa  Ta  este  să 
rămânem  întru  Tine  şi  Tu  întru  noi,  ca  mâncând 
pânea  aceasta  şi  bând  vinul  acesta,  să  trăim  în  veci. 
Te  iubim  Doamne,  nu  numai  cu  cuvântul,  ci  şi  cu 
fapta  şi  cu  adevărul.  Fă  să  nu  ne  despartă  nici 
viaţa  şi  nici  moartea  de  nemărginita  Ta  dragoste. 
Cât  sunt  de  iubite  lăcaşurile  Tale,  Doamne  al  pu¬ 
terilor!  Doresc  şi  se  sfârşesc  sufletele  noastre  spre 
curţile  Tale.  Inimile  noastre  şi  trupurile  noastre  s’au 
bucurat  de  Dumnezeul  cel  viu.  O,  pâine  îngerească, 
în  ce  chip  se  doreşte  cerbul  spre  izvoarele  apelor, 
aşa  se  doresc  sufletele  noastre  spre  Tine,  mâncarea 
celor  călători  şi  tot  aşa  însetează  sufletele  noastre 
spre  Dumnezeul  cel  tare  şi  viu.  Ce  ne  este  nouă 
în  cer  şi  dela  Tine  ce-am  voit  pe  pământ,  Dumne¬ 
zeule  al  inimii  mele  şi  partea  mea,  Dumnezeule,  în 
veac?  Vino,  nu  zăbovi,  iubite  oaspe  al  sufletelor 
noastre  Sufletele  noastre  sunt  fără  Tine  ca  şi  pă¬ 
mântul  fără  apă.  La  Tine  sunt  izvoarele  vieţii.  Scoate- 
vom  cu  veselie  apă  săltătoare  întru  viaţa  veşnică. 
Vino,  Doamne,  Isuse  Hristoase,  Păstorul  cel  bun, 
şi  ne  milueşte;  paşte-ne  şi  ne  ocroteşte  şi  fă  să 
vedem  bunătăţile  Tale  în  pământul  celor  vii,  unde 
alături  de  sfinţii  Tăi  în  veci  să  ne  bucurăm  cu 
Tine,  Amin.  prof.  Dr.  i.  hradil. 

PRESA. 

Presa  este  unul  din  principalii  factori  cari  în- 
crestează  zbuciumul  şi  preocupările  cotidiane  ale 
maselor.  Dar  rolul  ei  nu  poate  fi  mărginit  numai 
la  aceea  de  a  înregistra,  mai  mult  sau  mai  pulin 
fidel,  toate  aceste  acte  sociale.  Prin  ideile  ce  răspân¬ 
deşte  zilnic  în  lumea  numărului  imens  şi  variat  al 
cetitorilor,  cât  şi  prin  acţiunea  ei  de  a  le  reproba 
pe  acelea  cari  nu  trebue  să  beneficieze  de  un  Ioc 
precumpănitor  în  patrimoniul  spiritual  al  societăţii, 
presa  este  creiatoarea  opiniei  publice.  Ea  reprezintă 
azi  o  adevărată  forţă.  Cine  a  botezat-o  „a  patra 
putere  în  stat“,  a  avut  un  moment  de  fericită  inspi¬ 
raţie. 

Mai  ales  în  vremile  de  azi,  orice  asociaţie  re¬ 
curge  la  presă  pentru  a-şi  afirma  tendinţele,  drep¬ 
turile  şi  interesele  profesionale.  Un  ziar  propriu 
este  cea  mai  puternică  trâmbiţă  de  afirmare  în  faţa 
prietenilor  şi  duşmanilor.  Numai  acesta  poate  fi 
desigur  şi  mobilul  din  care  a  răsărit  şi  presa  stu¬ 
denţească.  Ea  înfăţişează  afirmarea  unei  necesităţi: 
mijlocul  prin  care  tineretul  universitar  să-şi  comunice 
gândurile,  năcazurile  şi  sentimentele.  Menţinerea  ei, 
pe  lângă  orice  sacrificii,  este  un  act  de  glorie  înfr’o 
viaţă  înfrăţită  cu  lupta  dârză  în  direcţia  culturală, 
religioasă-morală  şi  naţionalistă. 

Dar,  —  există  într’adevăr  un  „dar 11  —  câteva 
observaţii  desinteresate,  surori  cu  sinceritatea  şi 
înfrăţite  cu  un  adevărat  dor  de  „mai  bine“,  nu  tre- 
buesc  pierdute  din  vedere.  Fraţii  de  luptă  trebuie 
să-şi  spună  părerea  din  datoria  ce  au  unul  faţă  de 
altul. 

La  dreptul  vorbind  presa  studenţească,  aşa  cum 
se  prezintă  în  momentul  de  fată,  nu  atrage  şi  nu  se 
impune  suficient  publicului  cetitor.  Faptul  nu  trebue 
căutat  decât  în  imediată  apropiere.  Deşi  ziarele  stu¬ 
denţeşti  prind  şi  înfăţişează  publicului  chestiuni  se¬ 
rioase  şi  interesante,  unghiul  sub  care  sunt  analizate 
şi  mai  ales  forma  exterioară  nu  captivează.  Lipseşte 
sobrietatea  în  stil.  Şi  acest  lucru  trebuie  interpretat 
numai  aşa,  că  impulsul  tineresc,  avântul  şi  senti¬ 
mentele  de  repulsiune  faţă  de  unele  stări  cari  în- 
volburează  în  ceaţă  însuşi  viitorul  acestei  generaţii 
lipsită  de  copilărie,  năvălesc  în  conştiinţa  colabora¬ 
torilor  în  momentul  când  aceştia  îşi  concep  mate¬ 
rialul  sortit  publicităţii  şi  covârşesc  grija  ce  trebuie 
rezervată  formei  de  expunere.  Numai  acesta  poate 
fi  motivul  căruia  i  se  datoreşte  avalanşa  de  cu¬ 
vinte  adesea  prea  tari  şi  uneori  lipsite  de  eleganţă. 
Se  înfierează  sentimentele  spre  comunism  ?  Izbuc¬ 
neşte  indignarea  legitimă  faţă  de  poziţiile  tot  mai 
îndrăzneţe  ce  ocupă  „internaţionalismul  ocult"  ?  Se 
apără  tradiţia  şi  credinţa  noastră?  Foarte  frumos 
şi  demn  din  partea  generaţiei  în  care  românismul 
îşi  plasează  nădejdile  de  viitor.  Dar  toate  aceste 
chestiuni  reclamă  în  tratare  o  formă  serioasă,  ţe¬ 
sută  din  cuvinte  ce  sau  strecurat  prin  sâta  unei 
cenzuri  aspre.  O  astfel  de  formă  impune.  „Pune, 
Doamne,  pază  gurii  mele"  —  se  zice  undeva.  Dreaptă 
rugăminte  pentru  oricine  vrea  să  expună  cu  demni¬ 
tate  o  chestiune  oarecare. 


Presa  studenţească  poate  aştepta  rezultate  po¬ 
zitive  numai  din  momentul  în  care  susţinătorii  ei 
vor  izbuti  să  pună  zăgaz  şi  să  fixeze  impulsurilor 
tumultuoase  o  formă  de  exemplară  demnitate  şi 
seriozitate. 

D.  CĂLUGĂR. 

MIŞCAREA  LITERARĂ. 

THEOLOGIE  DES  CHRISTLICHEN  OSTENS.  Heft  I:  Dr. 
P.  Hieronymus  Engberding  O.  S.  B.,  DAS  EUHARISTISCHE 
HOC.HGEBET  DER  BASILEIOSL1TURGIE,  Verlag  Aschendorfî, 
Munster  în  Westf.  1931,  pg.  LXXXIX  +  90. 

Heît  II :  Dr.  P.  Philippus  Oppenheim  O.  S.  B„  SYMBOLIK 
UND  RELIGIOSE  VERTUNG  DES  MONCHSKLEIDES  IM  CHRIST¬ 
LICHEN  ALTERTUM,  ibidem,  1932,  pg.  XXIV-}- 190. 

O  nouă  serie  de  publicaţii  privitoare  la  creştinismul  ră¬ 
săritean  e  întreprinsă  Ia  ordinul  lui  Pius  XI,  de  astădată  de 
abaţia  benedictină  Sf.  Iosiî  Coesîeid.  Cu  siguranţă  că  greşeşte 
papa  actual  ca  şi  toţi  zeloşii  teologi  catolici  când  îşi  închipue 
că  printr’o  mai  bună  cunoaştere  a  istoriei  creştinismului  răsă¬ 
ritean,  ar  netezi  Bisericilor  răsăritene  drumul  spre  unirea  cu 
Vaticanul.  Veacurile  străvechi  ale  creştinismului,  când  vor  îi 
privite  cu  toată  obiectivitatea,  nu  numai  ca  nu  se  vor  arăta  ca 
pledând  pentru  formele  creştinismului  apusean,  ci  dimpotrivă 
vor  arăta  că  tot  ce  deosebeşte  apusul  de  răsărit  e  inovaţie. 

Dar  abstrâgând  de  tendinţa  mai  depărtată  a  acestor  studii, 
ele  sunt  totuşi  de  multe  ori  preţioase,  fie  pentru  materialul  pe 
care-I  adună  şi  care  îşi  va  putea  găsi  şi  interpretarea  justă, 
când  cea  cu  care  e  prezentat  e  tendenţioasă,  fie  pentrucă  se 
tratează  uneori  şi  chestiuni  de  acelea  în  cari  nu  poate  fi  vorba 
de  polemică  confesională. 

Primul  studiu  din  seria  noastră  se  ocupă  cu  marea  ru¬ 
găciune  euharistică  din  Liturghia  Sf.  Vasile.  O  veche  tradiţie, 
mărturisită  într'o  scriere  ce  se  pretinde  a  lui  Proclu,  patriarhul 
Constantinopolului  dela  jumătatea  veacului  V  (Migne  Ph.  65, 
849 — 852),  afirmă  că  sf.  Vasile  ar  fi  format  Liturghia  ce-i  poartă 
numele  prescurtând  Liturghia  mai  veche.  De  vre-o  3  decenii 
de  când  au  început  studiile  de  istorie  liturgică,  întrebarea  dacă 
Liturghia  ce  se  pretinde  a  sf.  Vasile  s’a  produs  printr’o  pres¬ 
curtare  sau  amplificare  a  vre-unei  Liturghii  mai  vechi,  a  primit 
răspunsuri  de  amândouă  felurile.  Problema  e  importantă  pen¬ 
trucă  odată  stabilit  sensul  desvoltării  la  Liturghia  aceasta,  se 
poate  afirma  cu  oarecare  siguranţă  că  el  este  comun  şi  celor¬ 
lalte  Liturghii. 

Autorul  nostru  crede  că  a  putut  ajunge  la  rezultatul  sigur 
că  Liturghia  sf.  Vasile,  indiferent  dacă  sf.  Vasile  a  lucrat  ceva 
la  ea  sau  ba,  a  fost  confecţionată  printr’o  desvoltare  a  unei 
Liturghii  mai  scurte.  La  rezultatul  acesta  a  ajuns  aşa  că  a  re¬ 
strâns  mai  întâi  toată  cercetarea  la  textul  marei  rugăciuni  eu- 
haristice,  pe  care-1  cercetează  comparativ  în  cele  4  prelucrări 
pe  cari  le  are  această  Liturghie:  prelucrarea  bizantină,  siriacă, 
armeneană  şi  egipteană.  Munca  e  destul  de  complicată  având 
în  vedere  că  fiecare  prelucrare  există  în  diferite  limbi  (d.  ex. 
cea  bizantină  în  limba  greacă,  în  cele  slave,  siriacă,  română, 
arabă,  georgică,  armeană)  şi  în  fiecare  limbă  o  sumedenie  de 
codici  manuscrisi  şi  de  ediţii  tipărite.  Autorul  a  triat  însă  din 
mulţimea  de  codici  numai  pe  cei  mai  importanţi  din  fiecare 
prelucrare  şi  limbă.  In  baza  acestei  cercetări  comparative  a 
celor  4  recenziuni,  cari  toate  şi-au  avut  corespondentul  în  limba 
greacă,  autorul  stabileşte  din  motive  interne  şi  externe  că  cea 
mai  veche  formă  a  Liturghiei  sf.  Vasile  se  păstrează  în  recen- 
ziunea  egipteană  care  e  şi  cea  mai  scurtă.  Ea  e  mai  veche 
decât  timpul  în  care  a  trăit  sf.  Vasile. 

Un  studiu  interesant  este  şi  cel  de-al  doilea.  Şi  important 
mai  ales  pentrucă  transcrie  aproape  tot  ce  se  spune  în  izvoa¬ 
rele  vechi  despre  vestmântul  monahal.  Literatura  auxiliară  mai 
nouă,  pe  care  o  citează,  este  iarăşi  extraordinar  de  bogată. 
Simbolica  fiecărui  vestmânt  monahal  în  parte  şi  a  culorii  lui, 
precum  şi  credinţele  despre  puterile  vindecătoare,  sîinţitoare, 
sau  de  altă  natură,  ce  sunt  legate  de  el,  sunt  înregistrate  pe 
rând  cu  o  bogată  documentare. 

Este  o  carte  care  te  introduce  cum  nu  se  poate  mai  bine 
în  spiritul  vieţii  creştine  de  odinioară. 

Dr.  D.  STĂNILOAE. 

* 

Preotul  Dr.  Nicolae  Terchilă:  TÂLCU1KEA  SFINTELOR 
TAINE.  Sibiu,  1932.  Pagini  110  (format  mic).  Lei  15. 

Părintele  profesor  Dr.  N.  Terchilă  n’a  întârziat  a  scoate 
o  a  doua  cărticică,  deosebit  de  potrivită  pentru  opera  de  edu¬ 
caţie  sufletească  a  tineretului  şcolăresc.  Ea  este  folositoare  ori 
cărui  creştin  şi  este  scrisă  într’o  limbă  uşor  de  înţeles, 

Dupăce  prin  broşura  „Tâlcuirea  Sf.  Liturghii"  i-a  învăţat 
cum  să  se  roage,  acum  îi  învaţă  cum  să  creadă.  Ceeace  stâr¬ 
neşte  admiraţie  în  sufletul  cititorului,  este  simbolismul  actelor 
împreunate  cu  săvârşirea  Sfintelor  Taine.  II  umple  de  umilinţă 
faţă  de  Cel  Atotputernic,  care  „s’a  îngrijit  ca  şi  atunci,  când 
nu  va  mai  fi  cu  trupul  între  oameni,  să  se  poată  revărsa  peste 
aceştia  Harul  cel  sfânt  şi  binefacerile  Sale"  prin  Sfintele  taine, 
în  mod  văzut.  II  face  să  alerge  în  braţele  sfintei  Biserici,  care 
este  grânarul  atâtor  învăţături  minunate  şi  desrobitoare  de  suflet. 

Aduce  mult  folos  această  carte  în  pastoraţie.  Şi  este  cu 
atât  mai  preţioasă  cu  cât  va  fi  o  unealtă  în  plus  în  mâna  preo¬ 
ţilor  şi  a  cateheţilor,  în  lupta  de  refacere  sufletească  a  tine^ 
retului  şi  a  poporului  dela  sate.  N.  B. 

* 

Pr.  VI.  Burjucouschi:  BISERICA  ŞI  TINERETUL.  Chi* 
şinău  1931.  Pag.  21. 

E  o  broşurică  plină  de  interes  şi  de  actualitate.  Astăzi 
când  vorbeşte  sau  scrie  cineva  despre  Biserică  şi  tineret,  în¬ 
semnează  că  vrea  să  altoiască  la  timp,  pentruca  fructele  ge¬ 
neraţiei  viitoare  să  fie  mai  dulci  decât  ale  celei  de  acum.  In 
sufletul  mlădiţelor  tinere  Biserica  se  năzuieşte  a  inocula  serul 
învăţăturilor  Sale  dumnezeeşti,  pentrucă  prin  copii  şi  tineret  în¬ 
cepe  izbăvirea  omenirii. 

Cărticica  despre  care  vorbim  este  un  fruct  al  acestor  gân¬ 
duri  spuse  în  sala  eparhială  din  Chişinău.  Părintele  Burjacov- 
schi  —  bun  cunoscător  al  celor  tineri  —  îi  învaţă  ce  trebue 
să  facă  şi  ce  să  nu  facă.  Dacă  ţinem  seamă  şi  de  provincia 
unde  este  scrisă,  broşura  constitue  un  luptător  de  avantpost. 

Trei  îndrumători  îi  stau  la  dispoziţia  copilului :  Familia, 
Biserica  şi  Şcoala.  Toate  îi  dau  ajutor  creşterii  sale.  Dintre  ele 
însă,  Biserica  este  mama  care-i  clădeşte  viitorul  şi  mântuirea. 
Şcoala  dă  puteri  intelectului  adolescent  pentru  a  putea  să  apro¬ 
fundeze  poruncile  Bisericii,  cari  sunt  adevărate  râuri  de  apă 
vie  pentru  sufletul  oricui.  Podoaba  sufletului  tineresc  începută 
în  şcoală,  se  desăvârşeşte  în  Biserica  lui  Hristos. 

Sunt  însă  şi  bântuieli  cari  tind  să  abată  sufletul  pueril  din 
drumul  cel  bun. 

Convenirile  de  tot  soiul  între  tineri.  Adevărat,  ele  pot  fi 
şi  folositoare.  De  obiceiu  însă  aceste  nu  poartă  pecetea  gân¬ 
durilor  bune.  In  felul  acesta  de  multe  ori  în  loc  să  conducă 
spre  ceeace  este  bine  şi  frumos,  ele  arborează  steagul  pătat  al 
faptelor  pe  cari  nu  le  iubesc  nici  Dumnezeu,  nici  oamenii. 

Dar  să  nu  fie! 

Acest  paralelism  de  idei  între  bine  şi  rău  face  ca  broşura 
să  fie  citită  cu  mult  profit.  Dă  un  material  preţios  pentru  cei 
dornici  de  lumină  şi  de  un  viitor  mai  bun.  N.  B. 


CRONICA. 

CONGRESUL  SOCIETĂŢII  FEMEILOR  ORTODOXE  ROMÂNE, 
s’a  ţinut  în  Bucureşti  în  zilele  de  16  şi  17  Aprilie  a.  c.  în  pre¬ 
zenţa  unui  mare  număr  de  delegate  din  toate  părţile  ţării.  Sâm¬ 
bătă  dimineaţa  la  orele  ÎCK30  doamna  Alexandrina  Cantacuzino 
deschide  şedinţa  arătând  problemele  cari  frământa  societatea 
şi  soluţionarea  cărora  reclamă  munca  devotată  a  femeilor  or¬ 
todoxe.  Domnia  Sa  salută  deosebit  de  călduros  pe  trimisele  fi¬ 
lialelor  Societăţii. 

După  discursul  de  deschidere  al  doamnei  prezidente,  dis¬ 
curs  acoperit  de  entuziaste  ovaţii,  reprezentantele  filialelor  îşi 
citesc  rapoartele  despre  activitatea  din  cursul  ultimilor  ani,  ra¬ 
poarte  din  care  se  desprind  cele  mai  îmbucurătoare  constatări. 
In  mijlocul  depresiunii  morale  şi  economice.  Societatea  femeilor 
ortodoxe  din  cuprinsul  întregei  ţări  a  desfăşurat  şi  desfăşoară 
o  lucrare  din  cele  mai  binecuvântate  atât  pe  tărâmul  cultural- 
religios  cât  şi  pe  tărâmul  carităţii  creştine.  Ba  putem  spune  că 
această  alcătuire  femenină  este  cel  mai  preţios  auxiliar  al  Bi¬ 
sericii. 

După  cetirea  rapoartelor  doamna  preziclentă  mulţumeşte 
călduros  tuturor  filialelor  pentru  tot  devotamentul  ce  l-au  pus 
şi  în  ultimul  an  în  slujba  Bisericii  şi  a  neamului. 

A  doua  zi  s'a  săvârşit  un  serviciu  religios  în  capela  Insti¬ 
tutului  ortodox  dc  fete,  cu  pomenirea  Moldovenilor  ucişi  recent 
pe  malurile  Nistrului  de  către  bolşevici. 

Şedinţa  de  după  masă  a  fost  prezidată  de  I.  P.  S.  Sa  Pa¬ 
triarhul  Miron.  Şedinţa  a  fost  consacrată  cuvântărilor  de  salut 
ale  reprezentanţilor  diferitelor  autorităţi  şi  ale  trimişilor  PP.  SS. 
chiriarhi.  înalt  Prea  Sfinţitul  Mitropolit  Nicolae  a  fost  reprezentat 
prin  domnii :  Nicolae  Colan,  rectorul  Academiei  teologice  din 
Sibiu  şi  Silviu  Ţeposu,  deputat. 

* 

PE  UŞA  DIN  DOS.  Lucrurile  rele  se  săvârşesc  de  obiceiu 
în  întunerec.  Au  dovedit-o  încă  odată  emisarii  Vaticanului  la 
şedinţa  Camerei  în  care  se  discuta  legea  învăţământului  supe¬ 
rior.  Noaptea  Ia  ora  1,  când  incinta  Camerei  era  văduvită  de 
prezenţa  celor  mai  mulţi  membri  ai  săi,  s’a  prezentat  un  amen¬ 
dament  la  numita  lege,  prin  care  se  propunea  înfiinţarea  unei 

facultăţi  de  teologie  catolică  pe  lângă  Universitatea  din  Bucu¬ 
reşti.  Amendamentul  s’a  admis.  Era  doar  la  miezul  nopţii,  când 
nici  măcar  unor  deputaţi  nu  le  poţi  pretinde  o  prea  lucidă  trezvie. 

Lumea  parlamentară  a  rămas  surprinsă  a  doua  zi  aflând 
despre  ceeace  se  făcuse  noaptea.  S’au  ridicat  proteste  pe  cât 
de  energice,  pe  atât  de  întemeiate,  proteste  pe  cari  domnul 
preşedinte  al  Consiliului  N.  Iorga,  sprijinindu-se  pe  atitudinea 
părintelui  Coltor  dela  Blaj  şi  pe  a  vice-ministrului  sas  dela  Sibiu, 
a  găsit  de  cuviinţă  să  le  bagatelizeze  jignind  pentru  a  nu  ştiu 
câta  oară  sensibilitatea  ortodoxă.  Mai  mult :  ilustrul  istoric,  parc'ar 
ii  fost  la  votarea  concordatului  cu  Vaticanul,  a  ţinut  să  declare 
că  e  mândru  de  ceeace  a  făcut  legiferând  înfiinţarea  unei  fa¬ 
cultăţi  de  teologie  catolică. 

Aşa  s’au  petrecut  lucrurile  la  Cameră. 

Căci  la  Senat  răspunzând  protestului  ridicat  de  Rectorul 
Universităţii  din  Bucureşti  în  numele  Senatului  universitar  îm¬ 
potriva  amendamentului  buclucaş,  domnul  preşedinte  de  Con¬ 
siliu  a  declarat,  că  nici  prin  gând  nu  i-a  trecut  vre-odată  ideea 
înfiinţării  unei  facultăţi  catolice  la  Bucureşti.  Domnia  sa  a  vrut 
numai  să  mute  facultatea  (!)  catolică  (!)  dela  Blaj  în  capitala 
României  mari. 

Precizia  atitudinilor  domnului  preşedinte  de  Consiliu  în 
aceste  două  zile  consecutive  s’ar  preta  Ia  un  delicios  comentar. 
Nu-1  facem. 

Făcând  abstracţie  dela  felul  în  care  ar  servi  ideea  naţio¬ 
nală  românească  o  facultate  catolică  la  Bucureşti,  dupâce  cu¬ 
noaştem  sentimentele  patriotice  ale  concetăţenilor  noştri  catolici 
în  legătură  aşa  de  strânsă  cu  străinătatea  apropiată  din  Apus 
(Ungaria  ciuntită);  făcând  abstracţie  mai  departe  de  acţiunea 
prozelitistă  pe  care  ar  întreprinde-o  o  asemenea  instituţie  sub 
pavăza  Statului  în  care  totuşi  Biserica  dominantă  este  cea  or¬ 
todoxă,  întrebăm  pe  domnul  preşedinte  de  Consiliu  Nicolae 
Iorga,  dacă  are  de  gând  să  întemeieze  câte  o  facultate  de  teo¬ 
logie  pentru  fiecare  confesiune  minoritară  din  România  mare. 
Şi  îi  întrebăm  mai  ales,  câte  şcoli  superioare  de  teologie  orto¬ 
doxă  va  propune  să  se  înfiinţeze,  pentruca  principiul  tratamen¬ 
tului  egal  al  confesiunilor  din  partea  Statului  să  nu  iie  lezat? 
Ori  domnul  Prim  Ministru  nu  se  ocupă  decât  de  trezirea  şi  ali¬ 
mentarea  nesăturatelor  apetituri  ale  catolicismului? 

neculce, 


(90) 

NOTE  ŞI  INFORMAŢII. 

ÎNTRUNA  din  ultimele  şedinţe  ale  Cainerii  dl  I.  Mihalache 
a  prezentat  un  proiect  de  lege  pentru  modificarea  legii  de  or¬ 
ganizare  a  Bisericii  ortodoxe  în  punctele  privitoare  la  alegerea 
Adunărilor  eparhiale.  Proiectul  viză  evitarea  tulburărilor  din  Bi¬ 
serică  cu  prilejul  acestor  alegeri  şi  micşorarea  rolului  preotului 
în  desfăşurarea  lor.  Dl  Mihalache  propunea  ca  Adunările  pa¬ 
rohiale  electorale  să  nu  mai  fie  prezidate  de  preot,  ci  de  câte 
un  magistrat,  iar  funcţionarii  eclesiastici  să  nu  aibă  dreptul  de 
a  fi  aleşi.  Tot  în  proiectul  prezentat  se  cerea  dizolvarea  actua¬ 
lelor  Adunări  eparhiale  şi  alegerea  altora,  conform  legii  celei 
nouă. 

Nu  tăgaduim  câtuşi  de  puţin  intenţia  bună  de  care  a  fost 
condus  dl  1.  Mihalache  prezentând  proiectul  amintit.  Domnia  Sa 
a  voit  să  scoată  politica  din  Biserică.  Numai  cât  politica  în 
Biserică  nu  a  adus-o  legea,  ci  oamenii  cari  au  aplicat  această 
lege.  Sau,  în  orice  caz,  mai  ales  aceştia  din  urmă.  Ei  trebue 
să-şi  dea  seama  că  în  corporaţiile  bisericeşti  fiecare  ales  este 
reprezentantul  obştii  credincioşilor  şi  nu  al  unui  partid  politic, 
ori  care  ar  li  el. 

Dar  în  afară  de  aceasta,  propunerea  dlui  I.  Mihalache  spri¬ 
jinită  cu  atâta  entuziasm  de  dl  preşedinte  al  Consiliului  N.  Iorga 
era  viciată  ab  ovo,  întru  cât  ea  dorea  să  scoată  politica  din  Bi¬ 
serică  prin  politică.  Intr’adevăr  nu  Parlamentul  e  chemat  să 
modifice  —  dacă  va  îi  nevoe  —  legea  de  organizare  a  Bise¬ 
ricii,  ci  însăşi  Biserica  în  vârtutea  autonomiei  Sale  asigurată 
prin  lege. 

Legiuitorii  par  a-şi  ii  dat  seama  de  acest  adevăr,  trecând 
proiectul  ad  acta. 

Sperăm  că  din  greşala  ce  era  să  se  facă  vor  învăţa  mulţi. 
Şi  mai  ales  sperăm  că  Biserica  ortodoxă  va  fi  lăsată  să  se  în¬ 
grijească  ea  însăşi  de  viaţa  sa,  fără  amestecul  factorilor  politici, 
aşa  cum  sunt  lăsate  celelalte  biserici,  minoritare.  N.  c. 

E1NE  ERWACHENDE  KIRCHE.  Sub  acest  titlu  a  scris  pa¬ 
storul  Karl  Arnold  în  coloanele  revistei  „Die  Christliche  1 Veltu 
Nr.  6 — 7  din  1932,  câteva  consideraţii  politice-sociale  privitoare 
la  Biserica  ortodoxă  din  România. 

Se  ocupă  de  trei  lucruri:  L  Propaganda  catolică  In  Statul 
românesc;  2.  Favorurile  ce  i  le  acordă  Statul  acestei  biserici 
şi  3.  Lupta  bisericii  „care  se  trezeşte",  cu  acest  curent  antina¬ 
ţional  şi  cu  sectele. 

Iată  în  linii  mari,  ce  spune  acest  protestant.  începe  cu 
caracterizaristica  Bisericii  ortodoxe,  care  ori  unde  s’ar  găsi  ea, 
cultivă  însuşirile  naţionale  ale  fiilor  săi  şi  le  promovează. 

„In  tot  răsăritul,  încă  dela  început.  Biserica  ortodoxă  a 
fost  strâns  unită  cu  poporul  şi  cu  naţiunea.  De  pildă,  în 
vechiul  regat  al  României  de  astăzi.  Biserica  şi  Naţiunea  s’au 
acoperit  cu  desăvârşire:  ambele  sunt  ortodoxe*.  După  lărgirea 
teritorială  în  urma  înfăptuirii  unităţii  naţionale,  problema  devine 
mai  grea.  încercările  de  prozelitism  catolic,  la  care  se  mai 
adaugă  şi  mâinile  maştere  cu  care  o  tratează  Statul,  îi  apasă 
umerii.  In  virtutea  enciclicei  papale  „Rerum  orientalium*  din 
luna  Septemvrie  1929,  biserica  papistaşe  s’a  pus  pe  lucru  în 
toate  ţările  răsăritene.  întâi  vrea  să  dărâme  şi  apoi  să  clădească. 
(?)  „In  ţara  românească,  concordatul  nu  este  în  nici  un  chip 
spre  folosul  Statului,  ci  exclusiv  numai  spre  cel  al  Bisericii  ca¬ 
tolice  şi  al  asociatei  sale  greco- catolice.  Numărul  episcopilor 
şi  al  canonicilor  va  spori  de  bună  seamă,  însă  pe  cheltuiala 
Statului.  Patronatul  Statului  exercitat  asupra  acestei  Biserici  sub 
Unguri,  patronat  care  făcea  cu  putinţă  o  supraveghiere  oare¬ 
care,  va  fi  şters.  Seminariile  şi  cu  acestea  formarea  clerului, 
vor  fi  puse  exclusiv  sub  grija  episcopilor.  Episcopii  au  dreptul 
ca  limba  de  propunere  să  fie  la  bunul  lor  plac.  Insfârşit  —  ceeace 
este  mai  mult  —  li  se  oferă  şi  li  se  garantează  acoperirea  tu¬ 
turor  nevoilor  financiare _ Pe  lângă  aceste  toate.  Biserica  ro- 

mano-catolică  poartă  pecetea  maghiarizării  în  ţara  românească, 
este  deci  antinaţională,  în  vremece  Biserica  ortodoxă  stă  de 
veacuri  întregi  strâns  legată  cu  destinele  neamului  românesc. . . . 
Ceeace  este  mai  dureros  şi  mai  amarnic  pentru  un  ortodox  care 
are  un  suflet  pentru  Biserica  şi  pentru  naţiunea  sa,  —  la  un 
asemenea  concordat  —  este  faptul,  că  un  milion  şi  jumătate  de 
români  stau  de  partea  Bisericii  catolice,  cu  toate  că  vorbesc 
aceeaşi  limbă,  au  aceleaşi  datini  şi  au  aceeaşi  credinţă  chiar, 
numai  cât  aparţin  altei  Biserici:  uniaţii,  zişi  greco-catolici. . .  Se 
vede  aici  lămurit  cum  se  ţese  trecutul  cu  prezentul.  Un  mijloc 
de  propagandă  politică  al  Habsburgilor,  a  fost  Biserica  romano- 
eatolică",  care  profitând  de  situaţiunea  grea  a  ţăranului  român 
legat  de  glie,  a  înţepenit  icul  între  fraţii  de  acelaş  sânge  şi  lege. 

Valului  acestuia  de  negativism  politic  religios,  i  se  opune 
un  altul  de  afirmare  a  Bisericii  ortodoxe,  prin  organizarea  cle¬ 
rului.  Orice  altă  metodă  este  catastrofală.  Spirite  puternice  de 
ierarhi  şi  feţe  bisericeşti  se  ostenesc  pe  acest  tărâm.  Ii  înşiră 
cu  destulă  obiectivitate.  Lupta  lor  este  îngreuiată  simţitor  de 
pleiada  sectelor,  pe  cari  autorul  prea  le  vede  a  fi  multe  la  noi 
în  ţară. 


Revista  teologîcâ 


Aceasta  este  urzeala  trecutului,  a  cărei  pânză  o  poartă 
prezentul.  Aceasta  este  urzeala  regimului  habsb  urgie,  a  cărei 
pânză  este  favorizată  astăzi  de  Statul  Român. 

Articolul  pastorului  Karl  Arnold  din  Heidelberg  este  foarte 
semnificativ'  pentru  zilele  noastre.  Mai  ales  pentru  cei  de  un 
sânge  şi  de  o  limbă  cu  noi. 

El  priveşte  Biserica  ortodoxă  română  prin  toate  fazele 
desvoltării  sale  istorice  începând  cu  ecourile  revoluţiei  franceze. 
O  trece  prin  toate  vitregiile  de  sub  streini,  vitregii  de  cari  n’a 
scăpat  nici  astăzi. 

Toate  aceste  le  spune  un  strein,  care  oricât  de  protestant 
este,  ştie  un  lucru :  scaunul  ştiinţei  istoriceşti  este  şcoala  ade¬ 
vărului. 

Dacă  un  străin  care  nu  are  nimic  românesc,  nici  sânge, 
nici  limbă,  scrie  atât  de  simţit  despre  ceeace  noi  am  scris  cu 
atâta  mâhnire,  ne  întrebăm :  ce  vor  zice  cei  de  un  sânge  şi  (ie 
o  limbă  cu  noi,  cari  nu  aparţin  Bisericii  ortodoxe? 

N.  BELEA. 

* 

PENTRU  RELIGIE,  tradiţia  este  însăşi  condiţia  sine  qua 
non  de  existenţă.  Aceea  ce  trăieşte  şi  în  religie.  Tradiţia  pentru 
religie  n’are  rolul  unei  operaţii  de  comunicare,  nu  este  o  trans¬ 
misie  de  fapte  memorate,  ci  este  continuă  verificare  a  presistenţei 
valorilor.  Tradiţia  este  însăşi  viaţa  religiei.  Ce  a  perit  din  tra¬ 
diţia  religioasă  a  unui  popor  nu  se  mai  poate  regăsi  în  docu¬ 
mentele  bibliotecilor,  cum  se  pot  regăsi  adevărurile  ştiinţifice, 
ci  este  perit  de-a  binelea,  pentru  totdeauna. 

La  cunoştinţele  ştiinţifice  tradiţia  este  pusă  în  serviciul 
invenţiei,  pe  când  la  valorile  religioase  invenţia  este  pusă  în 
serviciul  tradiţiei... 

Talentele  nu  ajută  vocaţiei  religioase,  aşa  cum  ele  ajută 
celorlalte  vocaţii  în  diferite  ramuri  de  activitate  omenească.  Mai 
curând,  ele  strică.  Un  suflet  simplu  dar  echilibrat;  o  conştiinţă, 
fără  largi  orizonturi  dar  iluminată,  este  aceea  ce  trebue  vocaţiei 
religioase.  In  celelalte  ramuri  de  activitate  omenească,  vocaţiile 
când  se  produc  scot  în  relief  personalităţile ;  pe  terenul  religiei, 
când  vocaţia  se  produce,  ea  scoate  în  relief  numai  personalitatea 
poporului  întreg.  In  nici  un  alt  suflet  nu  se  regăseşte  pe  sine 
în  mod  mai  caracteristic  sufletul  unui  popor  ca  în  acela  al 
omului  de  vocaţie  religioasă. 

Popor  fără  religiune  nu  există.  Există  cu  toate  acestea 
popoare  care  nu  dau  din  sânul  lor  vocaţii  religioase.  Cum  sc 
explică  sterilitatea  acestora? 

Sc  explică  din  faptul  că  unele  popoare  au  o  dublă  vieaţă 
religioasă.  Au  o  viaţă  religioasă  primitivă,  profund  legată  de 
sufletul  tor.  şi  au  o  viaţă  de  împrumut  nouă,  legată  de  tehnica 

civilizaţiei  lor,  dar  superficială.  Cu  alte  cuvinte,  sunt  popoare  cu 
o  dubla  personalitate.  Aceste  popoare  trăiesc  cu  inteligenţa  lor 
într’o  lume  şi  cu  inima  lor  intr’altâ  lume.  Tradiţiile  lor  religioase 
să  mărginesc  la  perpetuarea  credinţei  religioase  însăşi.  Aceste 
popoare,  pe  terenul  religios,  nu  pot  fi  decât  sterile  în  vocaţii. 

Puţine  popoare  îndeplinesc  astăzi  condiţiile  cerute  pentru 
o  adevărată  viaţă  religioasă.  Mai  la  toate  întâlnim  o  viaţă  re¬ 
ligioasă  pe  etaje.  De  aceea  să  nu  ne  mirăm  când  constatăm 
ca  vocaţiile  religioase  sunt  aşa  de  rare. 

Din  „Vocaţin"  ca  factor  hotărâtor  în  cultura 
popoarelor  de  C.  Rădulescu-Motru,  Bucureşti 
1932.  Editura  Casei  Ş coaielor. 

C  ă 

PROBLEME  PRACTICE. 

ÎNTREBĂRI  DE  PR.  I.  LUDU  - 
RĂSPUNSURI  DE  PROT.  E.  C. 

1.  Circulara  Nr.  4373/1930  ordonă  preoţim»,  ca  tinerilor 
mipturienţi,  înainte  de  căsătorie,  să  li  se  administreze  atat  taina 
sf.  mărturisiri  cât  şi  taina  sf.  împărtăşanii. 

Dacă  la  mărturisire  preotul  duhovnic  este  silit  a  opri  pe 
unul  din  tineri  dela  taina  sf.  cuminecături,  din  pricina  vre-unui 
păcat  mai  mare,  la  celalalt  tinăr  se  poate  naşte  o  aversiune 
faţă  de  logodnic  sau  logodnică. 

întrebare:  Cum  e  mai  consult:  să  admită  sau  să  nu  admită 
preotul  pe  respectivul  tinăr  la  sf.  taină  a  cuminecăturii? 

Răspuns :  Afară  de  cazul  vre-unui  păcat  excepţional,  în¬ 
cepând  tinerii  o  nouă  viaţă  —  tactul  pastoral  pretinde  să  fie 
admişi  la  taina  sf.  cuminecături. 

2.  încheierea  logodnei  bisericeşti,  între  un  mire  surdo-mut 
şi  o  mireasă  sănătoasă. 

Întrebare:  Este  suficient  pentru  încheierea  logodnei  şi  a 
cununiei  bisericeşti,  răspunsul  mirelui  surdo-mut,  dat  prin  semnele 
şi  gesticulaţiunea  sa  obicinuită?  E  necesară  intervenţia  părin¬ 
ţilor  sau  a  unui  cunoscut? 

Răspuns:  Dacă  preotul  poate  să  se  înţeleagă,  sau  cunoaşte 
felul  de  a  vorbi  al  acestora  —  nu  e  necesară  nici  o  intervenţie 
străină.  In  caz  contrar,  chiamă  pe  cel  mai  apropiat  care  cu¬ 
noaşte  semnele  şi  felul  de  a  vorbi  al  surdo-mutului,  ca  interpret, 
semnând  şi  el  „Protocolul  bunei  învoiri"  cu  adausul  explicativ. 

3.  întrebare:  Epitropii,  cari  sunt  şi  membrii  de  drept  ai 
Consiliului  parohial  —  deşi  numai  cu  vot  consultativ  —  în  ce 
grad  de  rudenie  pot,  respective  nu  pot  să  fie,  cu  membrii  Con¬ 
siliului  parohial  ? 

Răspuns:  Membrii  Consiliului  parohial  între  sine  nu  pot  fi 
înrudiţi  conform  art.  45  din  legea  de  organizare.  Epitropia  nu 
poate  fi  înrudită  între  sine  conform  circ.  Nr.  7956  şi  pe  baza 
aceleiaşi  legi. 

Intre  membrii  Consiliului  şi  între  epitropie  nu  este  nici  o 
restricţiune  de  rudenie. 

4.  întrebare:  Conform  circ.  Nr.  7956/1931,  preşedintele  adu¬ 
nării  electorale  parohiale  numeşte  biroul,  pe  secretar  şi  bărbaţi 
de  încredere. 

Răspuns :  Parohul-preşedinte  la  orice  constituire  sau  adu¬ 
nare  bisericească,  propune  pe  secretar  şi  bărbaţii  de  încredere, 
sub  rezerva  aprobării  respectivei  adunări,  fie  consiliu,  fie  adu¬ 
nare  electorală  parohială. 

5.  întrebare:  a)  Secretarul  consiliului  parohial,  nefiind  un 
organ  prevăzut  de  lege,  poate  fi  înlocuit  cu  un  secretar  de  şe¬ 
dinţă  ?  b)  Poate  fi  numit  la  începutul  fiecărei  şedinţe  în  calitate 
de  secretar  pentru  şedinţa  respectivă? 

Răspuns:  Secretarul  poate  fi  ales  de  consiliul  parohial  şi 
afară  de  membrii  aleşi  ai  consiliului  parohial.  Dacă  e  ales 
pentru  toată  durata  consiliului  şi  eventual  e  plătit,  nu  poate  fi 
înlocuit,  afară  de  cazuri  de  neglijenţă  etc.  Dacă  nu  este  un  se¬ 
cretar  ales  de  consiliu  pe  întreaga  durată,  se  poate  alege,  la 
propunerea  preşedintelui,  de  cătră  consiliu,  pentru  fiecare  şe¬ 
dinţă,  din  caz  în  caz. 

6.  întrebare:  Verificatorii  procesului  verbal  al  şedinţei  con¬ 
siliului  pot  fi  şi  numiţi  de  cătră  preşedinte,  sau  trebuesc  aleşi  ? 

Răspuns:  Preşedintele,  propune,  consiliul  parohial  ratifică 
sau  nu  pe  cei  propuşi  şi  poate  numi  sau  alege  alţii. 

7.  întrebare :  Pot  fi  aleşi  censori  permanenţi,  pe  lângă  epi¬ 
tropia  parohială? 

Răspuns :  Censori  nu  pot  fi  aleşi.  Consiliul  parohial  şi  adu¬ 
narea  parohială  poate  propune  sau  alege  o  comisiune  de  cen- 
surare  a  gestiunii  anuale,  dar  numai  din  caz  în  caz  şi  cu  scop 
precis. 


